U svetlu #MeToo pokreta filmska industrija uvodi poziciju koordinatora intimnosti | Buro 24/7\nDa li smo zaista došli dotle da je neophodno da odgovorno lice kaže šta je stvarno okej, a šta ne?\n7.6.19. 20.00 2019-06-07T20:00:50+02:00\nIntimne filmske scene neretko dolaze sa pratećim prtljagom kontroverzi i "nesporazuma" o kojima često čujemo mnogo, čak i previše kasnije. U vreme #MeToo ere filmska industrija obećava novo poglavlje, i obavezuje se da, u pozitivnom smislu, odmakne od onoga što je bila, barem kada je u pitanju snimanje erotskih scena ili onih u kojima glumci treba da budu gotovo ili potpuno bez odeće, ili u bliskom fizičkom kontaktu. Nova vest na ovom polju je da bi uvođenjem nove figure na snimanja, trebalo da se smanji dovođenje glumaca pred konačan ishod pod pretpostavkom da im je nešto okej da snimaju, kao i da se izbegnu svi prećutni dogovori oko neke scene, i da se minimalizuju situacije u kojima nešto u scenariju treba da se pročita između redova kao očekivano, a ostaje otvoreno za slobodnu interpretaciju režisera, već da se stvari konkretizuju i to sa velikim i jasnim "da" ili "ne" svake strane. Neprofitna organizacija Intimacy Directors International je osnovala Alicia Rodis još 2016.godine, ali se ne može reći da su uloge koordinatora zaživele sve do post-Weinstain ere u kojoj nas je stvarnost ošamarila direktno u lice i to tako jako, da je konačno mnogo ozbiljnije shvaćeno ono na šta je ova organizacija upozoravala i ranije. Tako, od nedavno, nova figura - koordinator intimnosti, će se pridružiti produkcijskim timovima koji rade na serijama ili filmovima sa višom stopom erotskog sadržaja, i ta osoba će biti osoba zadužena za uveravanje da se glumci osećaju udobno i prijatno u onome što rade i da ne postoji prostor za eksploataciju tela ili osećanja. Iako sam naziv zvuči pomalo strano, a uloga možda i nejasno, u smislu da li je to psiholog koji će razgovarati sa glumcima, neko ko će uvežbavati scene i pokrete, ili neko ko će pravno obezebeđivati da sve prođe sa stoprocentnim pristankom, čini se da da je u svetlu raznih afera i otkrića, ovu ulogu bilo neophodno ustanoviti.\nNovi James Bond film, čija se premijera očekuje 2020. već ima koordinatora za ovakve scene i situacije, i njegova uloga je da pomogne Danielu Craigu, i njegovoj novoj filmskoj partnerki, novoj "Bond devojci" Ani de Armas da snime erotski sadržaj najkomfornije moguće. Svakako, iako ova pozicija nije još uvek toliko učestala, sva je prilika da će biti, jer Bond film nije usamljeni slučaj. BBC je takođe imao "kontrolora intimnosti" za neke od svojih produkcija. To je Ita O'Brian, koordinatorka intime i direktorka pokreta, koja ima petogodišnje iskustvo tokom kojeg je razvila tehnike koje pomažu glumcima prilikom snimanja ovakvih scena i sa kojima radi na prirodnom i opuštenom "pristanku na fizički kontakt", pri čemu ističe i podseća da je najvažnije da glumci razumeju sopstvene granice to jest koliko je široko njihovo lično "da" polje i odakle počinje "ne", i da to isto razumeju i oni kojima je upućeno.\nNe postoji apsolutno nikakav problem sa samom novom funkcijom i pozicijom koordinatora. Neke stvari sasvim sigurno ne bi smele da se ponove ni u naznakama, a kamoli koliko su uzele maha, i nema dileme oko toga da li treba preduzeti sve moguće mere u prevenciji sličnog, ali mora se priznati da je ljudski poražavajuća činjenica što je takva uloga uopšte potrebna. O'Brien navodi da su smernice kojima se koordinator vodi i za koje se stara da budu ispunjene: transparentnost, otvorenost, dogovor i pristanak. Ništa od navedenog ne bi trebalo da bude egzotika, niti nešto čemu je neophodan medijator i prevodilac, već a prirori ustanovljeno. Pričamo o zdravorazumskim opštim mestima i granicama, koje smo od malih nogu učeni da postavimo i poštujemo, i koje ne bi trebalo da se dovode u pitanje, pa je nekako tužno da nam treba osoba čija je uloga da iskomunicira nešto toliko osnovno. Ne postoji druga opcija od one u kojoj svako treba da bude do detalja upoznat sa bilo kojim projektom, akcijom, razgovorom, delom u koje treba da se upusti, da bi mu dao finalno zeleno svetlo. Taj pristanak je korak broj jedan bez kog se ne počinje, a o opciji da neko bude prisiljen ili uslovljen na bilo šta, i da ne govorimo. Nažalost, izgleda da ne poznaju svi iste kodekse ljudskosti, i kao što Alicia Rodis, HBO koordinatorka, kaže "nedavne afere su bile veliko, neprijatno buđenje za sve nas". Tako, ukoliko ipak postoje neki razočaravajući pojedinci kojima su osnovna ljudska prava još uvek maglovita teritorija, barem je utešno da od sada postoje i oni koji će se uveriti da je vedro i sunčano za sve.


Nišikori izbacio Đokovića, Čilić Federera\n– September 7, 2014Posted in: Glavne vesti, USOPEN\nNovak Đoković nije uspeo da ponovi prošlogodišnji rezultat na USO kada je igrao finale. Naš tensier je poražen u polufinalu sa 6-4, 1-6, 7-6, 6-3 od Japanca Keija Nišikorija, koji će za prvu GS titulu igrati sa Marinom Čilićem.\nDuel je počeo sigurnim servisima sa obe strane, a onda je Japanac u trećem gemu oduzeo servis Novaku, da bi već u narednom gemu Srbin uzvratio i izjednačio na 2-2. U nastavku brejkova nije bilo do sedmog gema, kada je Kei Nišikori uspeo da napravi još jedan brejk, potom ga i overi i stigne do velikih 5-3. U daljem toku seta teniser iz Japana nije dozvolio Đokoviću da se vrati u set i osvojio je prvi deo igre rezultatom 6-4.\nDrugi set je, kao i prvi, počeo sigurnim servisima sa obe strane, pa je posle dva gema rezultat bio izjednačen, 1-1. Treći gem nam je doneo dobre servise Novaka Đokovića, a u četvrtom je Srbin oduzeo servis Japancu, stigao do velikih 3-1, a potom i potvrdio stečenu prednost za 4-1. U nastavku Novak je nastavio da dominira, došao je do još dve brejk prilike, ali je Japanac uspeo da dođe do izjednačenja. Međutim, Nole je dobio još jednu priliku za brejk, koju je iskoristio, povećao prednost na 5-1, a potom je materijalizovao za izjednačenje na 1-1 u setovima i konačnih 6-1 u drugom.\nTreći period počeo je servisom Nišikorija koji je bio siguran, poveo sa 1-0, da bi Đoković u drugom gemu takođe bez teškoća došao do izjednačenja, 1-1. U trećem gemu viđena je velika borba, Srbin je imao nekoliko prilika za brejk, nije uspeo da ih iskoristi, pa je Japanac ponovo poveo, sada sa 2-1. U naredna dva gema ništa se nije promenilo, pa je Japanac vodio sa 3-2. Kei Nišikori je u nastavku uspeo da napravi brejk i dođe do rezultata 5-3 uz servis za 2-1 u setovima, ali je Novak dobio šansu za ribrejk, uspeo je da je iskoristi i smanji na 4-5, a potom i izjednači rezultat na 5-5. U narednim gemovima brejkova nije bilo, pa je pobednik odlučen u taj-brejku. U „trinaestom gemu“ bolje se snašao Kei, poveo na startu sa 4-0, potom je Nole smanjio na 4-5, ali je na kraju Japanac osvojio taj-brejk sa 7-4, za konačnih 7-6 u trećem setu. U ovom taj-brejku Novak je na svoj servis osvojio samo neverovatni 1 poen od 6 mogućih!\nNa početku četvrtog seta Kei Nišikori je nastavio sa dobrom igrom, lako je osvajao poene i napravio brejk već u prvom gemu, zatim ga i potvrdio za prednost od 2-0. U narednim gemovima nije se puno toga promenilo, pa je nakon četiri gema Japanac vodio sa 3-1. U nastavku seta nastavilo se po starom, pa je posle osam odigranih gemova teniser iz Japana vodio sa 5-3, a Nole servirao za ostanak u meču. Srbin nije uspeo da odservira na pravi način, pa je Kei je imao dve meč lopte. Prvu je Đoković uspeo da neutrališe, ali je Japanac iskoristio drugu i osvojio četvrti set rezultatom 6-3.\nMožda još veću senzaciju napravio je Hrvat Marin Čilić, koji je u tri seta (6-3, 6-4, 6-4) savladao Rodžera Federera i ispisao nove stranice u istoriji tenisa. Prvi put od Australijan opena 2005. godine gledaćemo finale u kojem neće igrati ni Federer ni Nadal ni Đoković. Te godine u finalu su igrali Marat Safin i Lejton Hjuit, a titula je pripala Rusu.\nČilić je odigrao savršen meč protiv Federera – servirao je briljantno, a ritern mu je funkcionisao možda i najbolje u karijeri. Udarao je loptice u penjanju, mentalno je bio čvrst kada je vodio i zasluženo je ostvario najveći uspeh u karijeri.\nPosle dugo, dugo vremena za titulu će se boriti dvojica tenisera koja nisu u top 10. U međusobnim duelima vodi Nišikori sa 5-2, uključujući i dve pobede ove sezone. Finale je na programu u ponedeljak od 23:00.


2001/03/13 20:15 Blokada granica kao kazna\nTUE, 13 MAR 2001 20:15:38 GMT\nBlokada granica kao kazna\nNema ta�nih podataka, ali najve�i deo roba koje dolaze iz inostranstva, na Kosovo ulaze preko dva grani�na prelaza sa Makedonijom, uglavnom preko Djeneral Jankovi�a, na magistrali Pri�tina- Skoplje. KFOR, UNMIK, OEBS i ostale me�unarodne vladine i nevladine organizacije, skoro celokupan kopneni saobra�aj sa Kosovom ostvaruju preko Makedonije. Isto va�i i sa kosovskim putnicima, koji odlaze ili dolaze na Kosovo. Skoplje je gotovo jedina zemlja gde kosovari ure�uju pitanje viza za odlazak u inostranstvo. Pri�tinski aerodrom jo� uvek nije postao jaka konkurencija da bi mogao da ugrozi aerodrom u Skoplju. Kretanje kosovara u pravcu Skoplja i Makedonije bilo bi mnogo ve�e da ve�ina kosovara nije ostala zatvorena zbog nedostatka paso�a i kada bi se dozvolio ulazak u Makedoiju kosovskim vozilima sa UNMIK-ovim tablicama. Iz tog razloga ni autotransportne firme na Kosovu ne mogu da anga�uju svoje kapacitete.\nOvih dana je Makedonija zatvorila granicu sa Kosovom po drugi put. Imaju�i u vidu zna�aj grani�nih prelaza sa tom zemljom, gra�ani, trgovci i privreda Kosova trpe velike �tete. Bez obzira na to kada �e se blokada ukinuti, na Kosovu se ve� sada name�e preokupacija za re�enje ovog te�kog problema, kratkoro�no i dugoro�no. Ocenjuje se da balkanske srd�be, rivalstva i ambicije nemaju �ansi da se brzo re�e. Zato se konstatuje da Kosovo ne mo�e da dozoli da jedine veze sa svetom ima preko Makedonije i Srbije.\nTvrdi se da s ta�ke gledi�ta politi�kih odnosa Kosovo ima dobrih �ansi da re�i ovaj problem sa Albanijom. Privrednici ra�unaju da bi veza preko Dra�a mogla da bude i mnogo jeftinija. Me�utim, nema infrastrukture. Potrebno je investirati mnogo sredstava koje nemaju ni Kosovo ni Albanija. Nastojanja koja se povremeno iznose, �ak i kao prioriteti Vlade u Tirani, ne pru�aju mnogo nade, bilo to i za ubla�avanje problema u nekoj bliskoj budu�nosti. Na Kosovu se mnogo ne veruje ni u Pakt stabilnosti, ne zato �to Kosovo nije njegov �lan, ve� iz razloga �to njegovi ekonomski projekti, kada je re� o �irenju komunikacije Kosova sa svetom, mogu imati i sna�nu politi�ku inspiraciju koja je vezana za planove zapadne diplomatije o re�avanju pitanja Kosova u okviru Jugoslavije.\nOvde se ne sumnja mnogo da su odluke Skoplja o zatvaranju granice sa Kosovom, na oba grani�na prelaza, mere osvete prema Kosovu. Kao pretekst se uzimaju tenzije na granici i sporadi�ni konflikti sa UCK (Nacionalna oslobodila�ka vojska) Makedonije. Me�utim, kada bi bila geografska blizina sa terenom konflikata pravi razlog zatvaranja granica, onda bi pre trebalo da se zatvori granica sa Srbijom, u delu Kumanovo - Bujanovac, autoputa Skoplje - Ni�, a zatim bi mogla da do�e i u obzir i zatvaranje granice i u �eneral Jankovi�u na magistrali koja povezuje Pri�tinu sa Skopljem. Tok tezija na severnim granicama Makedonije ni malo ne opravdava ni zatvaranje grani�nog prelaza kod Globo�ice, na planinskom putu preko �ar planine, koji povezuje Pri�tinu sa Tetovom.\nOd pograni�nog prelaza kod �eneral Jankovi�a, selo Tanu�evce gde su izbili prvi konflikti izme�u makedonskih snaga i albanskih naoru�anih grupa, udaljeno je oko 30 kilometara u pravcu severoistoka. Zvani�ne informacije ka�u da se stanje u Tanu�evcu smirilo i iznose se pretpostavke da su se albanske naoru�ane grupe povukle u unutra�njost Makedonije, uglavnom prema planinskim selima Kumanova, u blizini autoputa ili �elezni�ke pruge Skoplje - Ni�. Zato, pravi motiv Skoplja za zatvaranje granice sa Kosovom trebale bi da budu procene da sva zla dolaze samo sa severa i da je Kosovo krivac za sve �to se de�ava ili preti Makedoniji. Iz tog razloga, Kosovo treba da bude ka�njeno. Istovremeno se upozorava da treba da bude poslu�no, mo�da i oko drugih pitanja, kao na primer da prihvati Sporazum sa Beogradom o regulisanju grani�ne linije i u delu izme�u Kosova i Makedonije. U suprotnom, du�im zatvaranjima granice mo�e da strada jo� vi�e. U sada�njem zatvaranju granica ne bi trebalo isklju�iti ni uticaj poznatih inata ljudi i naroda Balkana, da se kazni sused, bez obzira �to se nanosi �teta i samome sebi.\nMakedonija je najprivilegovanija zemlja na grani�nim prelazima i u razmeni sa Kosovom. Prema Sporazumu potpisanom izme�u Skoplja i Beograda pre �est godina, roba poreklom iz Makedonije ulazi na Kosovo bez carine, samo sa taksom od jedan odsto. Makedonija, zajedno sa ostalim akterima koji �ele da zloupotrebe i iskoriste izvoz bez carine, naveliko profitiraju, moglo bi se re�i u onoj meri koliko gubi Kosovo. Zloupotrebe vr�e i zvani�ni organi Makedonije, koji izdaju dokumente da su poreklom iz Makedonije i robe koje su samo u tranzitu, preko nje, kao �to su nafta i njeni derivati i ju�no vo�e. U Makedoniji se vr�i reambala�iranje takvih roba.\nTokom pro�log leta, Makedonija je izvozila na Kosovo oko 40 odsto svojih poljoprivrednih proizvoda. Kosovo je ovoj zemlji omogu�ilo da optimalno anga�uje svoj putni, transportni potencijal. I kada je granica blokirana, transporterima sa makedonskim tablicama se dozvoljava ulazak na Kosovo, ali ne i onima koji imaju tablice drugih zemalja. Anga�ovane su i firme za proizvodnju ambala�e i �itave slu�be za reambala�iranje, kako bi se pokazalo da roba ima poreklo iz Makedonije. Monopol veze sa Kosovom donosi ovoj zemlji ekonomsku dobit koja se ne mo�e zamisliti u normalnim okolnostima i istovremeno joj daje mogu�nost da vr�i pritiske koji nemaju nikakve veze sa ekonomskim interesima. Aerodrom u Skoplju, na primer, ne dozvoljava ateriranje ili polazak iz Skoplja avionima, koji zbog lo�ih atmosferskih uslova nisu mogli da slete ili pole�u iz Pri�tine. Me�utim, avioni sa skopskog aerodroma u takvim okolnostima mogu da koriste aerodrom u Pri�tini. Makedonija primenjunje posebne kriterije, koji su van svake razumne mere podigli cene tra�ita roba koje uvozi Kosovo.\nRobe sa Kosova koje se izvoze u Makedoniji podvrgavaju se carini i drugim taksama, koje dosti�i u 20 odsto vrednosti roba. Posebnim kriterijima se podvrgava i izvoz Kosova koji samo prolazi preko makedonske teritorije. Od blokade granice samo bud�et Kosova gubi 500 do milion maraka dnevno. Ne isklju�uju se i problemi u eletroenergetskom sistemu, usled poreme�aja u redovnom snabdevanju karburantima, ali i gradskih toplana. Ocenjuje se da su gubici kosovskog biznisa tako�e veliki, a zaostajanje bele�e i planovi obnove u mnogim delovima Kosova. Ve� su po�ele da se ose�aju poreme�aji u snabdevanju tr�i�ta svakodnevnim artiklima, posebno prehrabenih. Prvi pokazatelj je podizanje cena koje je zapa�eno jo� tokom prve blokade granice. Nema analiza ni zvani�nih previ�anja, ali neki poslovni ljudi smatraju da bi ova druga blokada mogla da izazove poreme�aje koji bi bili mnogo ve�i nego nestabilnost cena na malo artikala �iroke potro�nje.


Astra-zeneka i fajzer štite od novog soja - indeksonline.me\nHome Vijesti Astra-zeneka i fajzer štite od novog soja\nKoordinator za vakcinaciju Doma zdravlja Podgorica dr Slađana Račić kazala je za Dan da su dosadašnja istraživanja pokazala da vakcine „fajzer“ i „astra-zeneka“ štite od novog delta virusa dok za ostale još nije dokazano.\nOna je istakla da je nezahvalno prognozirati hoće li biti novih talasa obolijevanja.\n“Moramo pratiti situaciju u drugim zemljama. Ohrabruju izvještaji koji stižu iz inostranstva da „fajzer” i „astra-zeneka“ vakcina štite od novog soja virusa. Nadamo se da će se nastaviti sa dobrim obuhvatom vakcinacijom, jer je cilj ne samo da se smanji broj oboljelih, nego da bude manje težih slučajeva i hospitalizacija”, kazala je Račić.\nNemaju još zvaničnih informacija da li ostale vakcine štite od novog indijskog soja virusa, samo su pojedini proizvođači dali preporuke na osnovu istraživanja koje su radili, za ostale prate.\n“Broj vakcinisanih je opao nakon velikog interesovanja i odbrog obuhvata koji smo imali. Imamo oko 27 odsto kompletno vakcinisane odrasle populacije i oko 30 odsto građana koji su obuhvaćeni jednom dozom. Broj vakcinisanih na dnevnom nivou opada zbog trenutne epidemiološke situacije, nakon što je drastično opao broj novooboljelih. Građani su se malo opustili i misle da je sve završeno, što je možda razlog slabijeg odziva. Naša kampanja je konstantno aktuelna, kako za vakcinaciju protiv kovida, tako i za imunizaciju djece”, kazala je dr Račić.


Onlajn časopisi pomažu umetnost | Glas javnosti\nPočetna > Kultura > Onlajn časopisi pomažu umetnost\nInternet magazini omogućili ljubiteljima praćenje likovne scene\nLikovna umetnost i stručni časopisi su u vrlo teškoj situaciji i onlajn portali mogu samo da pomognu, tvrdi Radmila Lazić iz časopisa Likovni život\nBEOGRAD - Likovni časopisi i institucije koje se bave zbivanjima u likovnom svetu u dubokoj su krizi. Ipak, tračak svetlosti u tunelu predstavlja pojava specijalizovanih onlajn portala koji, osim što omogućuju brže informisanje stručnjaka, daju ljubiteljima umetnosti besplatan uvid u aktuelna dešavanja na tom polju. Nekada jedini i presudni za opstanak likovne scene, časopisi za likovnu umetnost dobili su važnu podršku pojavom Interneta, ali se s druge strane otvorilo pitanje pozicije štampanih i onlajn časopisa.\nLikovni život je jedan od retkih štampanih časopisa koji postoji od 1988. godine, izlazi četiri puta godišnje i predstavlja hroniku likovnih događanja u Srbiji. Fokusiran je na prikaze izložbi, likovnu kritiku, aktivnosti umetnika i pojedinaca, kao i izlagačku praksu galerija bez obzira na likovnu disciplinu.\n- Situacija na polju likovne umetnosti je veoma teška iz ugla finansiranja, kao i tržišta koje je totalno nesređeno, pa je tako velika nesrazmera uloženog i vraćenog. Onlajn časopisi mogu da pomognu svakodnevnom likovnom životu jer se na taj način uvećava kvalitet i brzina komunikacije na relaciji umetnika i publike - kaže Radmila Lazić, urednik i sekretar časopisa Likovni život.\nInternet časopisi prema mišljenju Lazićeve nikada neće ugroziti štampane, iz prostog razloga što je njihova dostupnost i dalje mala.\n- Mi imamo brojne saradnike i čitaoce koji nemaju kompjuter i mogućnost čitanja na Internetu, a sa druge strane mnogo je napornije čitati na monitoru i tako štampani časopisi poseduju kvalitet koji im obezbeđuje dugovečnost - objašnjava Lazićeva.\nOnlajn portal Ogledalo vizuelne umetnosti je sajt koji se bavi isključivo likovnom i vizuelnom umetnošću, što u praktičnom smislu znači da se fotografijama i tekstom predstavlja likovni život u svim segmentima.\n- Od osnivanja naš rad je baziran isključivo na svet likovne umetnosti. Iako je ciljna grupa uža, sajt posećuju i ljubitelji umetnosti, a prosek je 10.000 poseta mesečno - kaže Olivera Vukotić, osnivač i glavni urednik portala.\nDnevne novine i časopisi skoro da se ne bave likovnim sektorom, smatra Vukotićeva, a specijalizovanih časopisa gotovo da nema, pa je situacija vrlo loša.\n- Tragično je što država ne vidi interes da u finansijskom smislu pomogne projekte slične našem, već smo prepušteni sami sebi. Takođe, imamo i problem institucija koje se finansiraju iz budžeta, pa misle da njihovo reklamiranje na sajtu treba da bude besplatno što je potpuno pogrešno - dodaje Vukotićeva.\nIpak, predstavljanje likovnih dešavanja i promocija ove grane kulture prema mišljenju Vukotićeve potpuno neopravdano je zanemarena, pa sajtovi sa takvom tematikom nesumnjivo mogu doprineti boljem statusu likovne umetnosti, autora i institucija koje se njom bave.\nInternet, kao novi vid komunikacije, doprineo je većoj informisanosti ukupne likovne javnosti u Srbiji, ali je kao i u slučaju štampanih časopisa, njegova marginalizacija prevazišla problem krugova umetnika i kritičara.


Vesti online / Vesti / Svet / Tri decenije od povlačenja Sovjeta iz Avganistana: Greška ili strateški korak?\nSovjetski vojnici sa avganistanskim zarobljenicima\nDa bismo uopšte dobili sliku o tome da li je Moskva povlačenjem svojih snaga iz Avganistana napravila grešku, neophodno je prvo sagledati celokupnu političku situaciju u tom trenutku. Prema rečima Dmitrija Verhoturova iz Centra za proučavanje savremenog Avganistana, tada su postojala dva velika suprotstavljena tabora - socijalistički i kapitalistički, jedan predvođen Sovjetima, a drugi Amerikancima.\nIpak, ne sme se zaboraviti da su sovjetske trupe tada bile superiorne u Avganistanu - mudžahedini im praktično ništa nisu mogli, a tokom povlačenja nije bilo većih borbi. "Dakle, nema ni govora o bežanju niti bilo čemu sličnom - sovjetske trupe su se povukle na osnovu organizovanog plana, u borbenom poretku, uz obezbeđenje za svaki slučaj", pojašnjava on.\nTreba imati u vidu da je ulazak sovjetske 40. armije u Avganistan 25. decembra 1979. godine usledio na osnovu bilateralnog sporazuma o prijateljstvu i saradnji sa Kabulom, s obzirom da su islamski gerilci u tom trenutku šikanirali avganistansku vojsku do tačke da se tadašnji predsednik Hafizula Amin obratio Moskvi, tražeći pomoć u cilju očuvanja avganistanske revolucije.\n- Sovjetske vlasti su svoje trupe u Avganistan poslale kako bi pomogle legitimnim vlastima. Pomoć je bila neophodna zbog slabosti avganistanskih komunista da se lokalno izbore sa svim izazovima. Sovjetsko prisustvo je dovelo do osetnih rezultata. Pre svega bih rekao da je samo reč o nepovoljnom sticaju okolnosti - ističe stručnjak.\nSvakako ne treba zaboraviti da je rat u Avganistanu imao jak uticaj na spoljnu politiku Sovjetskog Saveza i bio jedan od ključnih razloga za prekid vladavine Komunističke partije. Pored toga, posle ovog rata nastali su brojni verski, nacionalni i etnički pokreti unutar islamske populacije centralnih sovjetskih republika, što je dovelo i do uspona islamskog fundamentalizma, a u velikoj meri i do jačanja pokreta za nezavisnost u Čečeniji, nakon čega su usledili Prvi, a zatim i Drugi čečenski rat.\nMeđutim, 12 godina posle izlaska Sovjeta iz Avganistana, u tu zemlju ulaze američke snage pod izgovorom uklanjanja talibanskog režima, koji je u tom trenutku pružao pomoć i utočište terorističkoj organizaciji Al Kaidi, predvođenoj Osamom bin Ladenom - glavnim krivcem za terorističke napade 11. septembra 2001. godine na Njujork i Vašington.\nČinjenica je, objašnjava Verhoturov, da su Amerikanci Avganistan zatekli u sasvim drugačijim uslovima, budući da je prošao prilično dug period od kada su Sovjeti izašli, do trenutka kada su na vlast došli talibani - pokret koji se rodio u Pakistanu i koji je u tom trenutku postao dominantna snaga, zauzevši praktično celokupnu vlast na teritoriji čitavog Avganistana.\nInače, kao posledica rata, 14.453 sovjetska vojnika ubijena su u periodu od 1979. do 1989. godine, dok je na muslimanskoj strani poginulo između 150.000 i 180.000 mudžahedina. Procenjeno je i da je milion Avganistanaca umrlo kao rezultat nemira tokom ovog perioda.\nSVET Dojče vele: Rusija se vraća u Avganistan\nSVET Opasnost vreba: Razorena Islamska država prilazi granicama bivšeg SSSR-a


Milovan Rajevac dobio posao u Aziji! - Sportske novosti\nNaslovna Sportske novosti Milovan Rajevac dobio posao u Aziji!\nMilovan Rajevac dobio posao u Aziji!\nSrpski fudbalski trener, Milovan Rajovac od danas je novi selektor selekcije Tajlanda, on će predvoditi tim u poslednja tri meča kvalifikacija za Svetsko prvenstvo u Rusiji, ali Tajland više nema ni teoretske šanse da se tamo i plasira jer se selekcija nalazi na začelju grupe B, sa osvojenim jednim bodom iz 7 utakmica. Rajevac će raditi za platu od 2 miliona batha ( negde oko 55.000 evra) koliko je imao i njegov prethodnik Kiatisak.\nMilovan Rajevac je sa dosta uspeha predvodio selekciju Gane i uspe o da na Svetskom prvenstvu 2010-te stigne do četrfinala gde su ispali na penale od Urugvaja. Usledila su dva posla na kojima se kratko zadržao, kao selektor reprezentacije Katara i Alžira.\nPrva utakmica na kojoj će Rajevac predvoditi tim igra se 6.juna , a u pitanju je prijateljski duel protiv selekcije Uzbekistana.\nazija fudbal vesti\nmilovan rajevac biografija\nrajevac selektor tajlanda\ntajland fudbalska reprezentacija\nPrethodni tekstNBA PO: Žestoka serija u Vašingtonu\nSledeći tekstProblematičnom igrači izrečena zabrana igranja od 18 meseci!!!


Individualni kursevi i škola madjarskog jezika\nIndividualni kursevi madjarskog jezika\nIndividualni kurs madjarskog jezika - Audio verzija\nIndividualni kurs mađarskog jezika – po nivoima – specifičan je i namenjen svima koji iz bilo kog razloga nisu u mogućnosti da pohađaju grupnu nastavu. Jednostavno, kada Vam se slobodno vreme ne poklapa sa vremenom koje je određeno za grupnu nastavu, ovakav vid pohađanja predviđenog nivoa mađarskog jezika idealan je za Vas!\nS obzirom na činjenice koje su potkrepljene iskustvom, a da je na prostorima naše države veliki broj onih koji iz objektivnoh razloga žele da nauče mađarski jezik, ono što preporučujemo kao temeljno i pravo usvajanje znanja je individualna nastava po predviđenim nivoima, od početnog A1, do naprednog C2.\nIndividualni kurs mađarskog jezika – po nivoima, iako specifičan na svoj način, jer to zahteva gramatika koja predviđa mnogo truda i rada, prilagođen je svakom pojedincu, a kada ste sami sa profesorom na času imate najviše mogućnosti da svoje znanje u potpunosti usavršite.\nStoga, bez mnogo razmišljanja i oklevanja potrebno je prijaviti se što pre, samim tim što vreme jedino ne možemo zaustaviti, a cena mu je od neprocenjive vrednosti! Čekamo Vas!!!\nSpisak gradova za individualni kurs mađarskog jezika


Datum kreiranja: petak, 26 april 2013\nTransparentnost – Srbija ukazuje da bi pre eventualnog raspisivanja referenduma o kosovskom sporazumu ili o bilo kojem drugom pitanju obavezno trebalo zakonski urediti i finansiranje referendumske kampanje.\nAktuelni Zakon o referendumu i narodnoj inicijativi iz 1998, koji regulise ovu materiju, uopšte ne uređuje referendumsku kampanju i njeno finansiranje. Transparentnost – Srbija je dala predloge kako da se finansiranje kampanje za referendum uredi tokom javne rasprave o nacrtu novog zakona o referendumu i narodnoj inicijativi 2011. Ti predlozi se mogu videti na adresi:\nU Zakonu o finansiranju političkih aktivnosti (2011), uređuje se samo finansiranje izborne, a ne i referendumske kampanje. Usled ovog nedostatka, otvara se mogućnost da referendumska kampanja bude finansirana iz izvora koji nisu dopušteni za izbornu kampanju, što nije ni logično ni opravdano, ali i da način finansiranja ne bude podvrgnut kontroli uspostavljenoj za izbornu kampanju. Podsećamo da se ovaj problem javio i 2006, kada je parlamentarnim političkim strankama iz budžeta dodeljeno 150 miliona dinara (oko 2 miliona evra), iako za takvu raspodelu nije postojao osnov u tada važećem Zakonu o finansiranju političkih stranaka iz 2003, na šta je naša organizacija pravovremeno ukazivala. (pogledati na: http://www.transparentnost.org.rs/aktivnosti/fos/09102006.htm)


eKapija | Zeleni krovovi doprinose atraktivnosti objekata i privlačenju investicija - Novi Sad uređuje prostor za poslovanje duž Futoškog puta\nIzvor: eKapija | Četvrtak, 24.11.2016.| 15:49\nZeleni krovovi doprinose atraktivnosti objekata i privlačenju investicija - Novi Sad uređuje prostor za poslovanje duž Futoškog puta\nIsticanje značaja zelenih krovova i podsticanje njihove izgradnje na poslovnim objektima u Novom Sadu, jer doprinose atraktivnosti planiranog prostora, jedan je od glavnih ciljeva izrade Plana detaljne regulacije prostora namenjenog za poslovanje na ulaznom pravcu duž Futoškog puta u Novom Sadu.\nBiljana Jovanović Šušnjar iz Zavoda za urbanizam Novi Sad ističe u razgovoru za eKapiju da se ovim planom stvaraju preduslovi za privlačenje novih investicija, realizaciju planiranih sadržaja i korišćenje novih tehnologija, što će značajno uticati i na povećanje vrednosti zemljišta i nepokretnosti, a sve uz visoke standarde očuvanja životne sredine.\n- Kada je reč o pravcima razvoja, planiran je razvoj poslovanja sa sadržajima centra duž Futoškog ulaznog pravca, povećanje atraktivnosti prostora, njegovog funkcionalnog i estetskog kvaliteta, kao i zadovoljenje potreba stanovnika u neposrednom okruženju - navodi naša sagovornica.\nOna objašnjava da je glavni razlog za izradu plana generalne regulacije prostora za mešovitu namenu između ulica Futoške, Hajduk Veljkove, Rumenačke i Subotičkog bulevara u Novom Sadu stvaranje uslova za promenu namene postojećeg kompleksa Rasadnika i planiranje razvoja poslovanja na ulaznim pravcima, kao i atraktivnih sadržaja uz Futoški ulazni pravac.\n- Predviđene su i zelene površine i sportski tereni. Planirani zeleni krovovi doprinose poboljšanju održivih karakteristika mnogobrojnih aspekata građenja, među kojima su ušteda energije i vode, ekološka ravnoteža izgrađene sredine i kvalitet neposrednog okruženja - kaže Biljana Jovanović Šušnjar.\nIzgradnja poslovnih objekata i ozelenjavanje\nPlan koji je izradio Zavod za Urbanizam Novi Sad usvojen je u februaru 2016. godine i njime se stvaraju uslovi za proširenje postojećih kapaciteta objekata i sadržaja u kompleksu Javnog gradskog saobraćajnog preduzeća (JGSP) Novi Sad, izgradnju novih poslovnih objekata, kao i proširenje saobraćajne infrastrukture.\n- Planom je obuhvaćen deo građevinskog područja Novog Sada severno od Futoškog puta, između Bulevara kneza Miloša na istoku i Ulice somborska rampa na zapadu, ukupne površine 22,31 hektara. Koncepcijom prostornog uređenja planirane su površine za poslovanje na ulaznim pravcima i javne površine namenjene za ozelenjeni skver i saobraćajne površine. Planirana su dva urbanistička bloka - jedan za poslovanje na ulaznim pravcima, dok bi drugi zadržao postojeći kompleks JGSP Novi Sad, uz proširenje sadržaja - objašnjava sagovornica eKapije.\nBiljana Jovanović Šušnjar kaže da Urbanistički blok 1 u zapadnom delu prostora zauzima površinu od oko 8,35 ha i planiran je za poslovanje na ulaznim pravcima (7,72 ha) i ozelenjeni skver (oko 0,63 ha). Na ovom području predviđeni su sadržaji iz oblasti tercijarnih delatnosti i proizvodnog zanatstva, kao i delatnosti koje po svom karakteru predstavljaju sadržaj centra, poput tržnog centra sa ugostiteljstvom. Preporučeno je uređenje krova kao krovnog vrta iznad poslednje etaže.\n- Posebnu pažnju trebalo bi posvetiti parternom uređenju skvera (pjacete). Funkcija ovog prostora je periodični boravak i okupljanje ljudi na otvorenom, pa u skladu sa tim ovaj prostor treba da sadrži elemente urbanog mobilijara, ozelenjavanja, dečije igralište, vodene površine i slično - objašnjava naša sagovornica.\nKompleks JGSP Novi Sad planiran je u istočnom delu prostora obuhvaćenog planom, u Urbanističkom bloku 2, i zauzima površinu od oko 9,75 hektara.\n- Planom se zadržava osnovna namena JGSP Novi Sad uz proširenje sadržaja - izgradnju površine za depo (oko 15.000 m²), objekata i poligona za auto-školu, poslovnih objekata i administrativnog objekta, i uz propozicije razvoja koji je definisan potrebama modernizacije, transformacije i proširenja gradskog voznog parka - navodi Biljana Jovanović Šušnjar.\nPlanirano širenje infrastrukture\nPlanirano saobraćajno rešenje zasniva se na postojećoj i planiranoj mreži koja će omogućiti efikasno korišćenje postojećih i planiranih sadržaja. Obuhvaćen prostor se u svom istočnom i južnom delu oslanja na Futoški put i Bulevar kneza Miloša, koji čine deo državnog puta IB reda broj 12. Zapadnu granicu čini Ulica somborska rampa koja takođe pripada primarnoj saobraćajnoj mreži, a po kategoriji je glavna saobraćajnica. Ove ulice omogućavaju odličnu vezu sa uličnom mrežom Grada Novog Sada i državnom putnom mrežom.\n- Prostor je u većem delu infrastrukturno opremljen i planira se proširenje postojeće infrastrukturne mreže rekonstrukcijom dotrajalih deonica. Ovo područje će se snabdevati toplotnom energijom iz gradskog toplifikacionog i gasifikacionog sistema. Postoji mogućnost korišćenja obnovljivih izvora energije, poput solarne energije i (hidro)geotermalne energije. Ovo područje će biti kompletno priključeno na sisteme elektronskih komunikacija - ističe sagovornica eKapije.\nLjudski potencijal konkretnog prostora važan je faktor prilikom izrade urbanističkih planova svih nivoa. U ovom planu detaljne regulacije akcenat je na pozitivnim efektima koje će plansko rešenje imati na susedne stambene blokove, gde se prvenstveno misli na formiranje zelenog skvera. On bi trebalo da postane kvalitetan javni prostor koji doprinosi estetici okruženja i jača društveni život lokalnog stanovništva.\nUzori iz Srbije i Evrope\nTokom izrade Plana detaljne regulacije analizirani su mnogobrojni primeri iz Srbije i Evrope, koji odgovaraju prostoru obuhvaćenim planom. Veliki uticaj imala je "Analiza krovnih vrtova i zelenih zidova", koju je izradilo JP Urbanizam Zavod za urbanizam Novi Sad, autora Dušana Miladinovića i Biljane Vrbaški, koja je osvojila prvu nagradu na 25. Salonu urbanizma u Sremskoj Mitrovici u kategoriji Pejzažna arhitektura kroz studije, istraživanja i projekte.\n- Novi zakon, koji je nedavno usvojen u Francuskoj, propisuje da svi novi objekti izgrađeni u komercijalnim zonama moraju biti delimično pokriveni biljkama ili solarnim panelima. Zeleni krovovi (Green roof) utiču na izolaciju i pomažu da se smanji potrebna količina energije za zagrevanje zgrade tokom zime ili hlađenje tokom leta. Oni su u mogućnosti da zadrže kišnicu do 70-80%, što je značajno i zbog odbrane od poplava - objašnjava Biljana Jovanović Šušnjar.\nNeki od analiziranih primera postojećih i planiranih poslovnih objekata sa zelenim krovovima su realizovani tržni centar Tarasy Zamkowe u Lublinu u Poljskoj iz 2015.godine, zatim planirani Delta planet u Beogradu, na Autokomandi, kao i planirani Google poslovni objekat sa krovnim vrtom u Londonu 2016. godine.\nPlan detaljne regulacije prostora namenjenog za poslovanje na ulaznom pravcu duž Futoškog puta u Novom Sadu prezentovan je na 25. Salonu urbanizma koji je održan od 8. do 12. novembra 2016. godine u Sremskoj Mitrovici, u organizaciji Udruženja urbanista Srbije.\nBiljana Jovanović Šušnjar\nPlan detaljne regulacije prostora namenjenog za poslovanje na ulaznom pravcu duž Futoškog puta u Novom Sadu\nPDR Futoški put\nPlan detaljne regulacije Futoški put\nFutoška ulica Novi Sad\nHajduk Veljkova ulica Novi Sad\nRumenačka ulica Novi Sad\nSubotički bulevar Novi Sad\nkompleks Rasadnik Novi Sad\nBulevar kneza Miloša Novi Sad\nUlica somborska rampa\nparkovi Novi Sad\ntrgovi Novi Sad\nplacete Novi Sad\ndepo za autobuse Novi Sad\nsportski tereni Novi Sad


KUĆA HRANE LAZAREVIĆ osnovana je 1. oktobra 1998. godine sa sedištem u Zemunu, u Cvijićevoj 59. Od početka svog poslovanja, firma se bavi keteringom (cateringom), ugostiteljskom delatnošću pod kojom se smatra proizvodnja, serviranje i posluženje hrane i pića izvan objekta u kom se hrana priprema. Kako poslujemo jos od 1998, naša firma je jedna od najstarijih firmi u Beogradu i Srbiji koja se bavi ovom delatnošću....\nMemento ketering - Lepo, Ukusno i Kvalitetno. Dobrodošli u naše slatko carstvo! Ovo je pravo mesto za istinske ljubitelje slatkiša i one koji cene kako ukus, tako i izgled slatkih zalogaja. Ponosni smo što možemo da Vam ponudimo vrhunski kvalitet, pošto su naše torte i kolači napravljeni od najkvalitetnijih sastojaka. Pored toga što su naše torte i kolači ukusni i kvalitetni mnogo pažnje poklanjamo i izgledu. Svaki kolačić je posebno ukrašen a naše torte su mala remek d...


Autor: Jugmedia\t14.11.2017 10:30 am\nUmro je drug Tito – i tada je počelo: Leskovčanin Miodrag M. Ilić je iz rodnog grada otišao za Beograd snimio singl „Ne idi ago“ (kao pevač) i tad se prvi put na ploči pojavljuje ime „Južni vetar“ koji je uprkos velikom otporu medija i sredine u kojoj je stvoren, srušio sve postojeće standarde na estradi i u diskografiji.\nZvuk Južnog vetra, koji je stvorio ovaj Leskovčanin, kasnije poznatiji kao Mile Bas, promenio je ne samo muzičku scenu već i mentalitet tadašnje Jugoslavije; ostavio uticaj čije posledice su nesagledive i dan danas nezaobilazne u svakodnevnom život, pišu Leskovačke vesti.\nU pesmama Južnog vetra nema stada, sena i plašćenja, već mnogo više opštih mesta kao što su boem, crvenovino, prevara, ljubav iz daleka, sećanje na nju, izdaja, brat i rat.\nDovoljno da masa „terorisana“ šlagerima i Bregovićevim rokom pomahnitai seče vene na pesme Mileta Basa koje koketiraju sa glasovima „kockara“ Mileta Kitića, nadrealne Šemse Suljaković i mlade simpatične Kosidolke Dragane Mirković. Iako je za sve kriv zapravo Sinan…\nKako je Mile Bas stigao u Beograd, upoznao Sinana Sakića i prodao u jednoj noći čak 100.000 kaseta, pročitajte na Leskovačkim vestima.\nBroj komentara: 6009.12.2018\nBroj komentara: 1208.12.2018\nmosa stikla on Na protestu u Beogradu i građani Nša, Leskovca, Vranja.. (VIDEO)\nGaragan on Grdeličanima asfalt na prilaznom putu kao nadoknada za muke s Koridorom 10\nRaca on Kad privrednik uloži u svoje mesto duplo mu se vrati\nDragoljub on Na protestu u Beogradu i građani Nša, Leskovca, Vranja.. (VIDEO)\nMani me on APTIV PAKARD U pogonima već 500 radnika do kraja iduće godine 1.600


Porođena žena kojoj nisu dali da abortira, rodila bebu bez mozga koja je umrla za pet sati\nLekari u El Salvadoru izveli su carski rez u 26. nedelji trudnoće hronično bolesnoj ženi kojoj je sud zabranio da abortira uprkos njenoj visoko rizičnoj trudnoći, a taj slučaj je zaokupio globalnu pažnju.\nLjudi se okupljaju u bolnici u kojoj je izveden carski rez na Beatris\nHronično bolesnoj 22-godišnjoj ženi Vrhovni sud u El Salvadoru je zabranio da abortira, iako je nosila fetus koji je patio od anencefalije - totalnog ili delimičnog nedostatka mozga i lobanje, a presuda je obrazložena time da "pravo majke ne može da prevagne nad pravom nerođenog deteta i obratno".\nMeđutim, uz odobrenje salvadorske ministarke pravde Marije Izabel Rodriges, lekari su bolesnu ženu juče prevremeno porodili carskim rezom na kraju 26. nedelje trudnoće, preneo je AFP.\nPerformans pristalica abortusa ispred bolnice u El Salvadoru u znak podrške Beatris\nNakon što joj je juče po podne urađen carski rez, žena je u stabilnom stanju, izjavila je ministarka Rodriges, dodavši da je beba, ženskog pola, rođena bez mozga i da je živela samo pet sati.\nAbortus je strogo zabranjen u El Salvadoru, a kazna za prekršaj te zabrane je 50 godina zatvora.\nBeatrisin advokat Viktor Ugo Mata\nŽeni, koja je poznata samo po imenu Beatris i koja već ima jednogodišnjeg sina, nedavno je dijagnostikovan lupus - sistemska autoimuna bolest, koju trudnoća može da pogorša, pa i da ugrozi život trudnice.\nTakođe je utvrđena i malformacija deteta zbog koje su lekari tvrdili da će beba verovatno umreti odmah po rođenju.\nSlučaj Beatris je glavna tema svih novina u El Salvadoru\nMinistarka zdravlja je prethodno zamolila sud da Beatrisi odobri posebnu dozvoli da abortira, kao i da lekari koji bi obavili abortus ne budu pravno gonjeni.\n- Sasvim je jasno da u ovom slučaju prekid trudnoće nije abortus, već izazvani porođaj, a to je nešto drugo - rekla je ministarka Rodriges prošle nedelje.\nSud je, međutim, to odbio, što je izazvalo oštar protest feminističkih grupa i odobravanje katoličke crkve, a organizacija za zaštitu ljudskih prava "Amnesti internešenel" (Amnesty International) nazvala je ovu sudsku odluku "sramnom i diskriminacionom".\nEl Salvador Žena Trudnica Trudnoća Abortus Carski rez Beatris


U Beranama: Podmetnuli požar na auto funkcionera SNP-a – Borba\nU ranim jutarnjim časovima, ispred porodične kuće načelnika Komunalne policije i člana Izvršnog odbora opštinskog odbora SNP Berane Aleksandra Ojdanića, podmetnut je požar na privatnom automobilu, saopšteno je iz te partije.\n“SNP Berane ovo neće nazvati nemilim događajem, već kukavičkim činom i napadom iz mraka na ljude koji u ime SNP-a, kao nosioca lokalne vlasti u Beranama, pošteno, časno, profesionalno i u skladu sa zakonom obavljaju povjerene dužnosti u interesu svih građana\nNažalost, postoje i one druge, retrogradne struje u ovom gradu, uvezane sa kriminalom, koje ne dozvoljavaju da se na pošten i zakonom propisan način sprovode odluke lokalne samouprave.\nOO SNP Berane poziva tužilaštvo, policiju i Ministarstvo unutrašnjih poslova da hitno intervenišu i pronađu nalogodavce i počinioce ovog gnusnog djela, jer ovo nije prvi ali, bojimo se, ni poslednji napad na članove i simpatizere OO SNP Berane, koji, nažalost, ostaju nerasvijetljeni.\nPoručujemo svima u ovom gradu, koji na ovakav način ugrožavaju imovinu, ali i živote naših članova i simpatizera, da će se SNP odlučno i na sve načine suprostaviti tim pokušajima i pružiti punu podršku svima koji teže eliminaciji kriminala i korupcije iz našeg grada, stoji u saopštenju.\nBešović: Vuković nije gradonačelnik svih građana Podgorice


Karavan 17. decembra u Srpskoj Atini | Biciklistički Savez Srbije\nU zimskoj sezoni biciklisti će da se bore na stazama rezervisanim za ciklo kros. Od Sombora, preko Sremske Mitrovice i Šida, u nedelju, 17. decembra domaćin ovog takmičenja biće Novi Sad. Organizatori su Biciklistički savez Srbije i Novosadski biciklistički klub Inviktabajk.\nTrasa kojom će da se vozi je Novi Sad-Telep.Nasip pored Dunavca, na kružnoj stazi a dužina velikog kruga je 2100 metara.\nStar je u 11 časova, voze sve uzrasne kategorije od poletaraca do seniora po tehničkom pravilniku UCI i pravilniku BSS a kao i na dosadašnjim krosevima i na ovom su obezbeđenje nagrade za prva tri takmičara u svakoj kategoriji.


Tanjug 7. juna 2021. 15:18\nŽENEVA – Generalnni direktor Međunarodne organizacije rada (MOR) Gaj Rajder rekao je danas da su efekti pandemije kovid-19 na svet rada „kataklizmične“ i mnogo gori nego posledice finansijske krize 2008. godine.\nOtvarajući dvonedeljnu ministarsku konferenciju MOR-a, Rajder je takođe upozorio na neravnomeran ekonomski oporavak posle pandemije, čemu delom doprinosi nejednakost u distribuciji vakcina, pre nosi Rojters.\n„Uticaj je razoran, kataklizmičan. Generano, ovo predstavlja takvu krizu sveta rada koja je četiri puta teža od one koju je pokrenula finansijska kriza 2008-2009″, rekao je on.\nOva agencija Ujedinjenih nacija je prošle nedelje saopštila da se očekuje da će ove godine najmanje 220 miliona ljudi ostati nezaposleno širom sveta i da gubitak radnih mesta izazvan pandemijom neće moći da se nadoknadi najmanje do 2023. godine.\n„Budući da pojačano pratimo proces oporavka, pri čemu neke ekonomije rastu brzo, čak vrlo brzo i otvaraju sada radna mesta velikom brzinom, mislim da moramo biti svesni koliko će oporavak biti neravnomeran ako se nastavi aktuelno kretanje te krivulje“, dodao je Rader.


Izvor: Srbija danas arhiva vesti 12.12.2017 - Naslovi.net\nTemeljna istraga policije: Uhapšen muškarac nakon kafanske pucnjave u Sremskoj Mitrovici\nSrbija danas 12.12.2017\nPovređeni čuvar zatvora i dve devojke se oporavljaju. Jedna osoba je uhapšena, posle pucnjave koja se dogodila u nedelju na ponedeljak u ugostiteljskom objektu smeštenom u Carskoj palati u Sremskoj Mitrovici, rečeno je iz Policijske uprave u ovom… »\nPrija otkrila tajnu o vezi sa Filipom: Neverovatno, ali ovo se njima dešava!\nNismo očekivali ovo. Pevačica Aleksandra Prijović uglavnom je spremna da otvoreno priča o svom privatnom životu u javnosti, ali škakljive detalje i intimu ipak zadržava za sebe. No, ponekad se desi da kaže više nego što je uobičajeno, pa je… »\nOvo je rekao za kraj: Nikolić se ovako oprostio od Partizana, a spomenuo i pritiske (foto)\nNovi trener crno-belih biće Nenad Čanak. Miroslav Muta Nikolić od danas nije više trener Partizana, pošto su čelnici kluba odlučili da je vreme za promene posle održanog sastanka. Na njegovo mesto doći će Nenad Čanak koji je prošle godine bio… »\n12.12.2017 Srbija danas, kategorije


Kovčeg sa telom upokojenog vladike u 12 sati kreće ispred Sabornog hrama do manatira Tvrdoš, gde ce biti sahranjem, prenosi Srpskainfo.\nTu su i prvi ljudi svih hercegovačkih opština, kao i premijer Crne Gore Zdravko Krivokapić.\nSahrani će prisustvati i predsednica Republike Srpske Željka Cvijanović.\nPodsećamo, Atanasije Jevtić preminuo je u četvrtak u trebinjskoj bolnici od posledica virusa korona.\nŠTA S MEDVEDOM KOJI HARA KOD KNEŽEVA Lovačko udruženje: "Uspavljivanje zveri rešenje za miran san"\nLovačko udruženje "Čemernica" iz Kneževa zatražiće idućih dana pomoć od Lovačkog saveza RS kako bi medveda koji pravi štetu u selima na području ove opštine uspavali i odvezli u duboku šumu.


Izetbegović: Sramota me sopstvenog naroda | Vestinet.rs\nPočetna SVET\tIzetbegović: Sramota me sopstvenog naroda\nBošnjački član Predsedništva BiH Bakir Izetbegović rekao je danas da je osramoćen napadom na premijera Srbije Aleksandra Vučića u Memorijalnom centru u Potočarima, jer su, kako kaže, Bošnjaci gostoprimljiv narod.\nOn je napomenuo da je Vučiću u telefonskom razgovoru prošle sedmice garantovao bezbednost u Memorijalnom centru Potočari.\nIzetbegović je za Televiziju N1 rekao da je zvao premijera Srbije dva puta i da je uradio „sve šta je mogao kao bošnjački član Predsedništva“.\n„Probao sam ga dobiti na telefon, nije se javio. Zvao sam ga dva puta. Ja nisam davao nikakve izjave i potpirivao narod“, naveo je Izetbegović i dodao da su bezbednosne sužbe BiH dobro odradile posao pripreme na obeležavanju stradanja u Srebrenici.\nPredsedništvo BiH uputilo izvinjenje zbog napada na Vučića\nPredsedništvo BiH zahvaljuje premijeru Vučiću za dolazak u Srebrenicu jer je to učinio u duhu pomirenja i sa namerom da oda počast žrtvama, navodi se u saopštenju Predsedništva.\nPredsedništvo BiH zahteva od nadležnih policijskih i pravosudnih organa na svim nivoima da hitno sprovedu detaljnu istragu s ciljem identifikacije izvršilaca napada i da se ispita i utvrdi odgovornost obaveštajno-sigurnosnih i policijskih agencija BiH za eventualne propuste koji su doveli do ugrožavanja bezbednosti premijera Vučića.\nPredsedništvo BiH je uputilo izvinjenje svim stranim delegacijama zbog doživljene neprijatnosti.\nU saopštenju te institucije se navodi da je njen jedinstven stav da s „punom predanošću nastavi da radi na ubrzanju procesa pomirenja, obnovi narušenog poverenja i unapređenju odnosa između Bosne i Hercegovine i Srbije“.\nZvizdić: Napad na Vučića nije smeo da se dogodi\nPredsedavajući Veća ministara BiH Denis Zvizdić osudio je današnji napad na premijera Srbije Aleksandra Vučića u Potočarima, navodeći da taj napad nije trebalo, a niti smeo da se dogodi.\n„Mezarje u Potočarima je mesto gde žrtve genocida treba da nađu svoj smiraj i zbog toga mora ostati mesto digniteta i trajnog sećanja, a ne bilo kakvog sukobljavanja“, rekao je Zvizdić u saopštenju povodom napada na premijera Vučića, prenela je Fena.\nOn je naglasio da taj incident još jednom pokazuje neophodnost veće i operativnije saradnje policijskih i bezbednosnih agencija u BiH i regionu jer ovakva dešavanja moraju da budu pravovremeno bezbednosno procenjena i sprečena.\n„Očekujem brzu analizu i informaciju nadležnih institucija i pozivam, u ovim teškim trenucima neizmerng bola zbog ubijenih u Srebrenici, na razumevanje, mir, dobrosusedstvo i toleranciju“, naveo je Zvizdić.\nGrubešić: Čeka se izveštaj o napadu\nTužilaštvo BiH zvanično će se oglasiti u vezi sa istragom o napadu kada dobije izveštaj od Direkcije za koordinaciju policijskih tela BiH, koja provodi aktivnosti na terenu u vezi sa ovim slučajem, rekao je Srni portparol Tužilaštva BiH Boris Grubešić.\nGrubešić nije mogao da potvrdi da li ima uhapšenih ili privedenih zbog napada na premijera Srbije tokom komemoracije u Potočarima.\n„Pripadnici Direkcije su na terenu i Tužilaštvo će se oglasiti čim dobije izveštaj“, naveo je Grubešić.\nDirektor Direkcije za koordinaciju policijskih tela BiH Mirsad Vilić rekao je Srni da policijski službenici preduzimaju određene mere i radnje po nalogu Tužilaštva BiH s ciljem identifikovanju napadača na premijera Srbije.\nOn je rekao da za sada nema informaciju da je bilo ko uhapšen, te da timovi Direkcije trenutno pregledaju snimke s ciljem prepoznavanja i identifikovanja napadača.\nSDA: Napad na Vučhića napad na mir srebreničkih žrtava\nStranka demokratske akcije (SDA) najoštrije je osudila napad na premijera Aleksandra Vučića u Potočarima, istakavši da su oni koji su izazvali incident oskrnavili i sam čin dženaze i osramotili Bošnjake koji su u svojoj tradiciji uvijek negovali gostoprimstvo, a ne samo napali srpskog predsednika vlade.\n„Oni koji su izazvali današnji incident nisu napali samo premijera Vučića, nego su oskrnavili i sami čin dženaze i osramotili Bošnjake koji su u svojoj tradiciji uvijek negovali gostoprimstvo“, saopštila je Služba za odnose sa javnošću SDA iz BiH, a prenela agencija Fena.\nSDA iskreno žali što je na takav način bačena senka na obeležavanje 20. godišnjice Srebrenice i dženaze 136 nevinih žrtava genocida i zahteva od nadležnih organa da provedu hitnu i efikasnu istragu koja će rezultovati otkrivanjem istine o počiniocima, kao i eventualnim bezbednosnim propustima, navodi se u saopštenju.\nBakir IzetbegovićbezbednostBIHBosnegenocidgostoprimstvoHercegovineidentifikovaninstitucijeIzetbegovićizvinjenjenapadačnarodneviniobeležavanjeodgovornostpočiniociportparolPredsedništvo BIHpripremeprocesrazgovorrazumevanjesramotasukobtužilaštvoubijenuhapšenžrtve\nNedeljni horoskop za period od 13. do 19. jula 2015. godine\nSvedok: Stepinac je lično klao srpsku decu


SADIK NA CENI: Seltik stao u red za napadača Partizana | Novosti.RS\nNE razmišljaju u Humskoj o tome da bi Umar Sadik morao ovog leta da ode iz kluba, ali sve veće interesovanje iz Evrope bi moglo da donese promenu razmišljanja.\nKlub iz Humske je pored imena visokog Nigerijca “okačio” dosta jaku cenu (ne manje od 10 miliona), što do sada nije smetalo Lionu i Nici da ozbiljno razmotre opciju kupovinu napadača Partizana.\nU priču se uključio i škotski velikan Seltik (Sadik igrao ranije u Rendžersu kao pozajmljeni fudbaler Rome), ali je veliko pitanje koliko je klub iz Glazgova spreman finansijski za ovaj poduhvat s obzirom da njihova najskuplja akvizicija u istoriji iznosi upravo 10 miliona evra.\nFK Partizan fudbal Umar Sadik fudbalski transfer\nNIGERIJSKI fudbaler Umar Sadik zvanično je postao novi član španskog drugoligaša, ekipe Almerije.\nZBOG dobro poznatih epidemioloških mera, navijači nisu mogli da uživaju u prvoj ovosezonskoj "petardi" Partizana, ali zato njihov ljubimac Aleksandar Mitrović jeste.


Karađorđeve šnicle i pileće supe za dvoje u Konobi 32 u Pančevu! Katalog ponuda - pogledaj koje ukusne specijalite imamo za tebe.\nUživajte u jednom od najpoznatijih srpskih specijaliteta\nDve porcije karađorđevih šnicli\nUkoliko ste baš ovih dana razmišljali gde da odvedete porodicu, voljenu osobu ili društvo na ukusne specijalitete, onda je Konoba 32 u Pančevu pravo mesto za garantovano dobru klopu. Uživaćete kako u daleko čuvenim specijalitetima kuhinje, tako i u sjajnoj atmosferi, muzici i ambijentu koji će vas oduševiti i osvojiti već na prvi pogled...i naravno, zalogaj!\nDanas u ponudi nezaobilazni specijalitet! Svi znamo da je Karađorđeva šnicla jedan od najpoznatijih srpskih specijaliteta zato smo vam u saradnji sa restoranom to i obezbedili: dve karađorđeve šnicle, prilog pomfrit i tartar sos i dve pileće supe, a sve to po ceni od samo 499 din, nema sumnje da ćete u potpunosti uživati u kvalitetnoj i dobro pripremljenoj hrani.


17-02-2020 20:11 Svet Planeta\n- To su neki predlozi Francuske i Franskuska pokazuje pravu političku i geopolitičku mudrost, pragmatizam i želju za dijalogom - rekao je Lavrov novinarima.\nKako je dodao, to je tako zvučalo uz sve rezerve koje je Makron rekao u vezi sa sankcijama i Rusijom uopšte, prenosi TAS S.\n- On je pozvao da se prihvati realnost: Rusija postoji i Rusija utiče na mnoge procese u svetu. Rusija je blizu Evrope - rekao je Lavrov.\nPariz je izneo posebne predlog o pokretanju dijaloga o strateškoj bezbednosti sa Moskvom, dodao je Lavrov.\nPrema njegovim rečima, 99 odsto diskusija na konferenciji u Minhenu fokusiralo se na pronalaženje krivca.\n- Imajući to u vidu, Makronov govor je bio apsolutno mudar, trezven i sa ciljem pronalaženja rešenja, a ne pokušaj da se pronađe neko da bi se okrivio i tako opravdala sopstvena pasivnost - rekao je Lavrov.\nPročitajte OVDE kakav je to potez koji će promeniti svetsku avijaciju upravo povukla Rusija.


Predmet Milosevic (IT-02-54) - Odgovor amici curiae na zahtev optuzbe za prihvatanje pismene izjave gdje Jeri Laber umesto svedocenja viva voce u skladu sa pravilom 92bis od 5. februara 2004.\nODGOVOR AMICI CURIAE NA ZAHTEV OPTUŽBE ZA PRIHVATANJE PISMENE IZJAVE GĐE JERI LABER UMESTO SVEDOČENJA VIVA VOCE U SKLADU SA PRAVILOM 92BIS OD 5. FEBRUARA 2004.\n1. Dana 5. februara 2004. godine optužba je podnela “Zahtev optužbe za prihvatanje izjave gđe Jeri Laber umesto svedočenja viva voce u skladu s pravilom 92bis”. Ovaj svedok je 10. decembra 2002. već svedočio na suđenju optuženom i ovo je zahtev da se on pozove da ponovo pristupi sudu u delu suđenja koji se odnosi na Bosnu. Optužba takođe traži da se izjava prihvati na osnovu pravila 92bis (A) bez unakrsnog ispitivanja od strane optuženog.\n2. Izjava ovog svedoka odnosi se na veliki broj izveštaja u kojima se podrobno opisuju kršenja ljudskih prava na područjima koja su relevantna za ovo suđenje. Optužba tvrdi da se ovom izjavom i dokaznim predmetima ne dokazuju dela i ponašanje optuženog, da su dokazi kumulativnog karaktera, da nisu bliski optuženom, da ne postoje faktori koji idu u prilog tome da se oni ne uvrste u spis, te da je optuženi na prethodnom svedočenju unakrsno ispitao ovog svedoka i imao priliku da ga ospori.\n4. Dana 30. septembra 2003. Žalbeno veće je donelo “Odluku po interlokutornoj žalbi u vezi s prihvatanjem glavnih iskaza u pismenom obliku”. U toj odluci jasno se razdvaja procedura iz pravila 92bis, koja je zamena za usmeno svedočenje, i prihvatanje izjava na osnovu pravila 89 (F), koje mogu, ako to dopuštaju interesi pravde, biti u pismenom obliku. Pretresno veće je već donelo nekoliko odluka u vezi s primenom pravila 92bis (A) i 92bis (D). Pretresno veće takođe nedavno donelo pismenu “Odluku u skladu sa pravilom 92bis (D) u vezi sa transkriptima iskaza koji se odnose na Foču”. U toj odluci Pretresno veće je izričito konstatovalo da pravilo 92bis (A) predviđa neke, ali ne sve faktore koje treba uzeti u obzir u prilog prihvatanju ili neprihvatanju pismenih izjava i transkripata iskaza na osnovu tog pravila. Amici curiae ovde navode glavne zaključke iz te Odluke, koji su relevantni za pitanje prihvatanja pismene izjave na osnovu pravila 92bis:\n5. Pretresno veće je ranije u toku suđenja razmatralo pitanje “dela i ponašanja optuženog” i dalo užu definiciju tog izraza, a to je da mu treba dati njegovo uobičajeno značenje, bez maštovitog tumačenja, odnosno da treba da govori o postupcima i vladanju optuženog. Pretresno veće je u Odluci o transkriptima koji se odnose na Foču ponovilo razliku koju je Žalbeno veće napravilo među izjavama o:\n(a) da je optuženi lično/fizički počinio bilo koji od zločina koji mu se stavljaju na teret;\n(b) da je planirao, podsticao ili naredio zločine kojima se tereti;\n(b) da je sa licem koje je počinilo zločine delio nameru koja se traži za ta krivična dela.\nStanje svesti optuženog ne može se dokazivati putem transkripta koji govori o njegovim delima ili ponašanju. Međutim, za dokazivanje njegovog stanja svesti, putem procedure iz pravila 92 bis mogu se predočiti dela i ponašanje drugih.\n8. U predmetu Galić, Žalbeno veće je smatralo da bliskost dokaza optuženom i pitanje da li su oni toliko ključni predstavljaju glavne faktore pri razmatranju uvrštenja tih dokaza u spis u pismenom obliku. Takozvana kategorija dokaza o bazi zločina, gde optuženi nije neposredan učesnik u ponašanju koje predstavlja krivično delo, ali su ta dela relevantna da bi se dokazala situacija iz koje proističe njegova krivična odgovornost, jeste vrsta dokaza za koje je ovo pravilo i formulisano.\n9. U pogledu uslova za prihvatanje dokaza, ta procedura regulisana je Pravilnikom o postupku i dokazima, kako to predviđaju potparagrafi (C) i (D) pravila 89. Cela procedura zasniva se na potrebi da se obezbedi pravično suđenje u skladu sa Statutom.\nIzjava svedoka gđe Jeri Laber i dokazni predmeti – argumenti u prilog neprihvatanju na osnovu pravila 92bis\n10. U dosadašnjem toku postupka u ovom predmetu g. Milošević se stalno protivio prihvatanju dokaza u pismenom obliku i koristio svaku priliku da na suđenju ispita svedoke. Prethodni argumenti predočavani su Pretresnom veću u pismenom i usmenom obliku, tako da su mu prigovori optuženog i u ime optuženog već poznati. Amici curiae imaju dužnost da upute prigovore koji su u pravilnom postupku dostupni optuženom i da mu obezbede pravičan postupak.\n11. Ovi dokazi se predočavaju iz dva razloga:\n(i) da bi se ustanovilo da je optuženi upoznat sa činjenicama i pitanjima koje sadrže izveštaji;\n(ii) da bi se pružili dokazi o činjenicama koje sadrže izveštaji.\n12. Prema tvrdnji amici curiae, svedok bi trebalo da svedoči viva voce iz sledećih razloga:\n(i) pitanje upućenosti optuženog je od centralnog značaja za ovaj predmet;\n(ii) tim dokazima se utvrđuje njegova odgovornost za dela i ponašanje drugih lica;\n(iii) tim dokazima se dokazuje da li je optuženi znao ili je bilo razloga da zna za zločine koje su se njegovi podređeni spremali da počine ili su ih počinili;\n(iv) tim dokazima se dokazuje da optuženi nije preduzeo razumne korake kako bi sprečio takva dela ili kaznio one koji su ih počinili;\n(v) navodi i konstatacije iz tih izveštaja jesu dokazi koji su bliski optuženom.\n13. Ukoliko Pretresno veće prihvati pismenu izjavu na osnovu odredbi pravila 92bis (A), optuženi u pravilnom postupku može da traži da mu se dozvoli da unakrsno ispita svedoka u vezi sa pitanjima pokrenutim njenim svedočenjem koja se odnose na neki drugi deo objedinjene optužnice podignute protiv njega.\n Vidi stranicu transkripta 14236.\n Vidi, između ostalog, Odluku od 26. septembra 2002. u vezi sa Stjepanom Mesićem; “Odluku po prvom zahtevu tužioca za uvrštenje u spis svedočenja i izjave na osnovu pravila 92bis tokom dela suđenja koji se odnosi na Hrvatsku” od 26. septembra 2002; “Odluku od 27. marta 2003. u vezi sa svedocima u predmetu Dokmanović.”\n Mada se ta odluka odnosila na dokaze vidu izjava pre nego na dokaze u vidu transkripata iz ranijih postupaka vođenih na MKSJ-u.\n Vidi, na primer: “Odgovor amici curiae na molbu optužbe za prihvatanje svedočenja na osnovu pravila 92bis (D) od 25. maja 2003”, 23. maj 2003; “Odgovor amici curiae na zahtev optužbe za prihvatanje transkripata umesto svedočenja viva voce u skladu sa pravilom 92bis(D) od 26. februara 2003”, 12. mart 2003; i “Zapažanja amici curiae u odgovoru na zahtev optužbe za prihvatanje pismenih izjava umesto svedočenja viva voce u skladu sa pravilom 92bis od 10. januara 2003. i poverljivi Prilog A”, 30. januar 2003.\n Vidi: “Nalog kojim se poziva određivanje amicus curiae“, od 30. avgusta 2001.


Svetska zdravstvena organizacija (SZO) odobrila je danas za hitnu upotrebu za starije od 18 godina vakcinu protiv kovida-19 Sinovak, što je druga kineska vakcina koja je dobila odobrenje te zdravstvene agencije Ujedinjenih nacija.\nSZO je prenela da su podaci dostavljeni njenim stručnjacima pokazali da se kod polovine onih koji su primili dve doze te vakcine ne razvijaju simptomi kovida-19.\nSZO je međutim navela da je u istraživanje bio uključen veoma mali broj starijih od 60 godina, te ne može da proceni koliko je vakcina bila efikasna među njima.\n“Ipak, SZO ne preporučuje gornju starosnu granicu za vakcinu sinovak”, saopštila je SZO, dodavši da podaci prikupljeni iz drugih zemalja koje su koristile Sinovak, “pokazuju da će vakcina verovatno imati zaštitni efekat i kod starijih osoba”.\nOdobrenje SZO znači da je vakcina uključena u međunarodni program za raspodelu vakcina Kovaks kojeg podržavaju UN, a namenjen je pre svega siromašnim zemljama.\nProšlog meseca, SZO je odobrila vakcinu kineske kompanije Sinofarm, a ranije je odobrila i vakcine koje su razvili Fajzer-BioNTek, Džonson i Džonson, Moderna i Astrazeneka.\nDelovanje Kovaksa je usporeno jer je najveći dobavljač, u Indiji, rekao da neće moći da obezbedi više vakcina do kraja ove godine.\nHoćemo li slaviti 120. rođendan? Naučnici PRODUŽILI ŽIVOT miševa za 23 odsto


CNN: Tvit kriv za tumačenje opoziva i budućih Trampovih prava\nVAŠINGTON – Proteklih dana jedan tvit planetarno je proširio vest koja je preuzeta kao pravna činjenica: da, ukoliko Kongres SAD opozove predsednika Donalda Trampa, on neće više moći da se kandiduje za predsednika. CNN pojašnjava da to nije istina.\nU tvitu koji je za samo par sati podeljen na više od 200 hiljada naloga, kako navodi CNN, iznete su i druge netačne tvrdnje: da bi Tramp u slučaju opoziva izgubio i predsedničke privilegije – penziju, doživotno obezbeđenje….\nCNN ističe da Tramp može izgubiti penziju samo ako ga Senat, posle opoziva u Predstavničkom domu Kongresa, dvotrećinskom većinom glasova proglasi krivim i ukloni sa dužnosti predsednika.\nSam „impičment“, bez posebne odluke Senata o zabrani kandidature, ne sprečava Trampa da se kandiduje na izborima 2024. godine, protumačilo je više pravnih eksperata za CNN.\nMnogi građani, navodi CNN, koriste reč „impičment“ misleći na opozivanje i uklanjanje sa funkcije, što nije isto.\nPredsednici koji nisu opozvani i smenjeni, podseća CNN, imaju pravo na doživotnu penziju jednaku godišnjoj plati šefa izvršnog odeljenja.


NA SEDNICI SO VLASOTINCE USVOJEN REBALANS BUDŽETA ZA 2018. GODINU\nsubota, 10 mart 2018 16:02\nNa sednici SO Vlasotince usvojena je odluka o izmeni i dopuni odluke o budžetu za 2018.godinu.\n-Ovim rebalansom budžet za 2018.godinu umesto usvojenih 1,404 milijarde iznosi 1,459 milijardi. Sa jednih pozicija smo smanjili, a na druge dodali određene iznose. Primera radi, za most u Konopnici smo predvideli 150 miliona, a ugovor je sklopljen na 113 miliona dinara – obrazložio je, između ostalog, predsednik opštine Zoran Todorović.\n-Radićemo fiskulturnu salu u OŠ „Siniša Janić“ u partnerskom odnosu sa Ministarstvom privrede. Međutim, radimo na tome da celokupan iznos obezbedimo preko Kancelarije za upravljanje javnim ulaganjima. Takođe, sa pozicije Opštinske uprave smanjili smo milion dinara, a otvorili smo novu poziciju za vanredne situacije, kako bismo mogli da finansiramo određene potrebe, kao što su cisterne sa pijaćom vodom u slučaju nestanka – dodao je predsednik Todorović.\n-Mi ovde sada razmatramo odluku o rebalansu, a to o čemu govorite trebalo je da iznesete kada smo usvajali budžet. Uostalom, veoma mi je drago kada nas kritikujete kada radimo – rekao je zamenik predsednika SO Vlasotince Nenad Stojković.\nOdbornici su, između ostalog, doneli odluku o jednokratnim novčanim nagradama najboljim učenicima, studentima i mladim talentima na teritoriji opštine Vlasotince. Dali su saglasnost na plan i program rada Doma zdravlja za 2018.godinu, a usvojeni su i izveštaji o radu za prošlu godinu Opštinske uprave, SRC Vlasina, Doma zdravlja, Centra za socijalni rad, Narodne biblioteke „Desanka Maksimović“, Kulturnog centra, Turističke organizacije, Opštinskog pravobranilaštva i Štaba za vanredne situacije.


Google Maps će prikazivati semafore i znak “stop” – Radio Kakanj\nUkoliko planirate putovanje ovog ljeta, znate koliko Google mape mogu biti korisne. Ne radi se samo o tome da vas dovedu do željene destinacije, već su tu i da vam pomognu da ne prekoračite dozvoljenu brzinu i izbjegnete saobraćajne gužve.\nOve sedmice je Google najavio još neka, dugo traženih poboljšanja za Mape na Androidu koja bi trebalo da učine vaš ljetni odmor još boljim.\nNema ništa gore od toga da krenete na put samo da biste shvatili da vaša ruta uključuje putarinu. Čak i ako bili upoznati sa tim, saznanje koliko novca će vam biti potrebno da stignete do odredišta može biti od velike pomoći.\nPočevši od ovog mjeseca, Google mape će prikazivati procijenjene cijene putarine duž vaše rute, preuzimajući informacije direktno od agencija koje su zadužene za to. Faktori kao što su određeno doba dana i način plaćanja se takođe uzimaju u obzir, da biste maksimalno uštedjeli novac na svom putovanju.\nOsim toga, Google nastavlja da nudi metode za izbjegavanje plaćanja putarine tako što će promijeniti opcije rute, ali oni kojima ne smeta da plate nešto više da bi negdje stigli malo brže, moći će da pregledaju ukupne troškove prije nego što krenu na put.\nPodaci o lokacijama\nZa početak, ova funkcija će biti dostupna korisnicima mobilnih uređaja u SAD, Indoneziji, Indiji i Japanu, a kasnije će stići i do korsnika u drugim dijelovima svijeta.\nGoogle mape će takođe nuditi dodatne informacije u navigaciji, čime će se ova aplikacija dodatno približiti konkurenciji.\nPodaci o lokacijama semafora i znakova “stop” su još jedna korisna novina i nešto što je Apple dodao u svoju aplikaciju Mape još u verziji iOS 13.


RTCG - Radio Televizija Crne Gore - Nacionalni javni servis :: Društvo :: Uz pomoć policije brže ka EU\n13. 07. 2021. 15:53 >> 16:00 7\nPovodom 13. jula, Sektor policije posebne namjene izveo je pokaznu vježbu u policijskom kampu i strelištu na Ćemovskom polju. Predsjednik Skupštine Aleksa Bečić kazao je da je Crnoj Gori potrebna pomoć policije kako bi se brže kretala putem evroatlanskih integracija. Direktor Uprave policije je poručio da je bezbjednosna situacija stabilna, te da je Crna Gora sigurna destinacija.\nElitne jedinice crnogorske policije izvele su pokazno taktičku vježbu,i prezentovale naoružanje povodom 13.jula . Predsjednik Skupštine CG čestitao im je dan državnosti i istakao da policija nije zloupotrebljavala silu nakon smjene vlasti za razliku od ranijih hapšenja političkih neistomišljenika.CG je potrebna profesionalna policija u procesu integracija.\n"Pored kredibilnog NATO partnera jasan put Crne Gore su evroatlanske integracije i za to nam je potrebna pomoć policije da bi se brže kretali tim putem", kazao je Bečić\n"Rezultati profesionlanog rada policije uticali su na to da bezbjednosa situacija bude stabilna i da našu drzavu svrstavaju u bezbjedne destinacije", kazao je Brđanin.\n"Što se tiče politike imate voljno, a mirno ćete stajati samo pred Ustavom i zakonom", poručio je Bečić.\nAleksa Bečić Uprava policije CG\nŽabljak prirodom i idejom nepokornosti reperezent CG\n"U CG možete uspostaviti evropske trendove"\n"Zahvaljujući vakcini lakše prebolovao kovid"


Nagrađivani niški pijanista dobio spor protiv komšije koji ga je prijavio za buku – DnevniZurnal\nPosted by Napisao admin May 29, 2021 17 Views\nKomšije i rođake ne možemo birati mudro zbori naš narod. Život u stambenoj zgradi zahteva priličan broj kompromisa, a većina ljudi koji žive u gradovima nema alternativni izbor. Ukoliko imamo sreće, komšiluk može biti pun razumevanja, spreman da pomogne i izađe u susret, a nekada nažalost sudbina dodeli komšiju iz pakla.\nNagrađivani niški pijanista Vladimir Aćimović dugo je strepeo da će njegov talenat, vredan trud i zalaganje postati predmet sudske osude zbog prijave netolerantnog komšije kojem je smetalo Vladimirovo često uvežbavanje zadatih kompozicija.\nPrekršajni sud u Nišu saopštio je svoju odluku da talentovani pijanista nije kriv za narušavanje javnog reda i mira stanara. Dokazano je da, kako se navodi, da nije učinio delo za koje se tereti.\n– Prekršajni sud u Nišu doneo je presudu kojom je oslobodio odgovornosti Vladimira Aćimovića iz Niša zbog sumnje da je dana 16.2.2020. iz svog stana u Nišu svirajući klavir, bukom remetio javni red i mir stanara zgrade u Ulici Bulevara Nikole Tesle br.55, jer nije dokazano da je učinio prekršaj za koji se tereti – saopšteno je iz Prekršajnog suda.\nPresuda nije pravosnažna, te dodaju da okrivljeni i policija, koja je podnela zahtev za pokretanje prekršajnog postupka, imaju pravo na žalbu Prekršajnom apelacionom sudu u roku od 8 dana.\nInače, slučaj “niškogbučnog klavira” stigao je i do predsednika Vučića i Ministarstava kulture i prosvete kojima je gonjeni pijanista pisao, prenose Južne vesti.\nNedavno je mladi pijanista izjavio i da ga ne brine kazna, već odnos prema klasičnoj muzici i kolegama muzičarima jer bi slučaj mogao da se koristi kao presedan protiv onih kojih vežbaju u svom domu.


SNSD: Nije obavezno, al’ mi kažemo da je obaveza - Popis monitor\n0facebooktwittergoogle+ SNSD: Nije obavezno, al’ mi kažemo da je obaveza\nOktobar 4, 2013\tIstinomjer\t„Napominjem da je veoma važno da znaju da pored izjašnjavanja o nacionalnoj i vjerskoj pripadnosti građani imaju pravo i obavezu da se izjasne o posjedovanju državljanstva Republike Srpske“, portparol SNSD-a Dušica Savić.\n(RTRS, Dnevnik 2, 29.09.2013.)\nPojedine političke partije u BiH, prema vlastitim priznanjima, aktivno su učestvovale u kampanjama pred popis stanovništva u kojima su građanima/kama sugerisale na koji način da se nacionalno/etnički izjasne, te kako da se izjasne o vjeroispovjesti i jeziku, u čemu su do sada prednjačile SDA, HDZ i SBB. SNSD se do nedavno nije mnogo bavio pitanjima nacionalnog, vjerskog i izjašnjavanja o jeziku, ali se pred sami Popis stanovništva, stanova i domaćinstava u BiH, naglo i intenzivno angažirao na pitanju izjašnjavanja o entitetskom državljanstvu. Tako je predsjednik SNSD-a i predsjednik RS, Milorad Dodik, nedavno izjavio da je državljanstvo Republike Srpske „kapitalna stvar“ i poručio građanima da „ne propuste priliku da u rubrici za državljanstvo istaknu državljanstvo Republike Srpske”.\nNo, izjava portparolke SNSD-a, data pred sam početak popisa, razlikuje se od tipičnih „popisnih“ izjava političara po tome što, osim što je data „o istom poslu“ utjecanja na slobodu izjašnjavanja građana i građanki, pokušava svoje političke stavove predstaviti kao činjenice, što nikako nije slučaj i predstavlja očiti pokušaj manipulacije.\nNaime, istina je da građani i građanke, prema Zakonu o popisu, imaju pravo da se izjasne o entitetskom državljanstvu, ali je apsolutna neistina da imaju i obavezu da to urade. Ne postoji nikakva zakonska obaveza izjašnjavanja o entitetskom državljanstvu, što se može vidjeti i iz samog popisnog obrasca, koji na pitanje 19.1. o entitetskom državljanstvu nudi i opciju „Ne izjašnjava se“.\nIzjašnjavanje o entitetskom državljanstvu je, dakle, u potpunosti stvar slobodnog izbora pojedinca/ke i ni na koji način ne predstavlja obavezu osobe koja se popisuje.\nS obzirom na opštu atmosferu koja je stvorena oko popisa, te na skandalozne propuste načinjene od strane nadležnih institucija u provođenju popisa, zaista je nedopustivo da se ovakvim tvrdnjama i plasiranjem očitih neistina od strane političkih partija dodatno doprinosi konfuziji među građanima i građankama BiH. Usljed nedostatka kvalitetne informativne kampanje nadležnih institucija, ovakvim se izjavama samo dodatno zbunjuju građani, koji su već dovoljno sluđeni haotičnim i, u mnogim bitnim aspektima, nezakonitim provođenjem popisa, od čega koristi mogu imati samo političke partije u njihovim pokušajima manipulacija i korištenja popisa zarad drugih političkih ciljeva.


► Jovanović: Kosovo je specijalan slučaj za razgovor o promeni granica\nPredsednik Liberalno demokratske stranke (LDP) Čedomir Jovanović ocenio je da ideja promene granica na Balkanu generalno nije dobra, ali da je Kosovo "specijalan slučaj" i da bi trebalo dozvoliti da se iznesu predlozi o kojima će racionalno da se razgovara.\n"Generalno, promena granica nije dobra. To je jedan od principa koji je osnov bezbednosne politike. Međutim, hajde da dozvolimo mogućnost da pred nas izađu sa nekakvim racionalnim objašnjenjem pa da o tome razgovaramo", rekao je Jovanović za podgoričku Pobjedu.\n"Kad čitava regija bude shvatila da nema nacionalnog pitanja koje se može rešiti bez slaganja drugih država i nacija onda možemo govoriti o evropskom Balkanu", ocenio je Jovanović.\nJovanović je ocenio da je predsednik Srbije Aleksandar Vučić "učvrstio poziciju" u odnosu na "onaj deo Srbije koji bi ostavio pitanje Kosova da još decenijama bude ključno za razvoj i za bilo koju vrstu napretka".\n"Ako stavimo sa strane za mene neprihvatljive stavove o značaju Miloševića i njegovoj liderskoj veličini, ne smemo zaboraviti da je ipak ovo trenutak kada je i taj najtvrđi deo naše javnosti uvideo da jedino u dogovoru i miru možemo tražiti rešenje za Kosovo", rekao je lider LDP-a.\nPredsednik Liberalno demokratske partije (LDP) Čedomir Jovanović izjavio je da su ideje o bojkotu izbora "nerealne i nemoguće" i da "predstavljaju ideje političkih neiskusnih...\nČedomir Jovanović predsednik Liberalno demokratske partije (LDP) poručio je danas u Potočarima na komemoraciji godišnjice genocida u Srebrenici da je to mesto gde političari ne smeju da budu...


Mihajlovićeva: Sporazum u oblasti solarne energije iskorišćen za politički napad na predsednika Srbije | INFO 24\nPotpredsednica Vlade Srbije i ministarka rudarstva i energetike, prof. dr Zorana Mihajlović, rekla je danas da su napadi na predsednika Srbije Aleksandra Vučića povodom potpisanog Sporazuma o saradnji s američkom kompanijom UGTR apsolutno neosnovani i zlonamerni, jer ovoj kompaniji nije dodeljen bilo kakav posao.\n“Sporazumom se iskazuje namera kompanije UGTR da razvija projekte solarnih elektrana, a potpisan je u cilju razmene iskustava u ovoj oblasti i pritom ne sadrži nikakve finansijske obaveze za Republiku Srbiju. Nema ničeg neobičnog da se sa nekom kompanijom zaključi sporazum o saradnji, ali u svakom slučaju, da bi radila na projektima u Republici Srbiji ova kompanija mora da prođe sve zakonske procedure, uključujući, između ostalog, i da bude izabrana kroz postupak javne nabavke ili postupak izbora strateškog partnera”, navela je Mihajlovićeva.\n“Pošto potpisani sporazum ni na koji način ne garantuje ovoj kompaniji da će dobiti bilo kakav posao, njegovo korišćenje za napade na predsednika Srbije samo pokazuje da takve izjave nisu motivisane brigom za javne finansije, već političkim razlozima, koji najčešće stoje iza osporavanja razvojnih projekata”, navela je Mihajlovićeva.


BAJIĆ PONOVO DONEO PEHAR - Radio Dunav\nNa nedavno održanom Evropskom prvenstvu za regione čiji je domaćin bila Turska, apatinski karatista, Petar Bajić osvojio je 4 mesto.Za reprezentaciju Vojvodine nastupilo je 30 takmičara a najbolji rezultat je upravo osvojio njegov petočlani tim u juniorskoj kategoriji.Prvenstvo je održano u Izmiru , 7 i 8 juna 2014.\nNovu pobedu, Bajić je ostvario pre desetak dana, kada je na Kupu Srbije za kadete , juniore i mlađe seniore koje je organizovala Karate federacija Srbije i Karate savez Vojvodine u Futogu, osvojio 3 mesto u kategoriji + 70kg za juniore. Na takmičenju je učestvovalo više stotina karatista iz cele Srbije a Petar je u konkurenciji 26 takmičara uspeo da zauzme visoko plasirano 3 mesto.Iskoristili smo njegovu posetu Apatinu i pozvali ga da gostuje na našem radiju.\n-Volim da dođem u Apatin kad god mi se za to ukaže prilika.Nedostaju mi drugari iz detinjstva , druženje i paprikaš.Trenutno sam na raspustu i koristim svaki trenutak da provedem vreme sa društvom na Dunavu kaže za naš radio ovaj sedamnaestogodišnji sportista.Nakon raspusta vraćam se u Novi Sad školi, a prvenstveno na pripreme koje počinju u avgustu, kaže Bajić.\nPetar Bajić je rođen 1997 godine, trenutno pohađa gimnaziju “Jovan Jovanović Zmaj”u Novom Sadu i nastupa za karate klub “Impuls” iz Sremskih Karlovaca . Za karate reprezentaciju Srbije nastupa preko 5 godina.\nTagged 2014 apatin dunav Evropsko prvenstvo za regione 2014 Izmir Petar Bajić radio reprezentacija Turska vesti vojvodine


ACB - Srbin izveo potez večeri - Sportske.net\nOd srpskih košarkaša koji igraju u Španiji večeras se radovali Nedović, Musli, Oliver Stević i "čarobnjak" Dejan Todorović. Partija sezone bivšeg košarkaša Vojvodine, Partizana i Crvene zvezde Strahinje Miloševića ipak nije bila dovoljna da njegov Betis savlada Bilbao.\nPosle osvajanja Evrokupa i obezbeđenoh učešća u Evroligi naredne sezone, košarkaši Unikahe su nastavili trijumfali marš na gostovanju u Komposteli. Izabranici Đoana Plaze su slomili otpor Obradorija u poslednjoj četvrtini i trijumfovali rezultatom 78:70.\nDžamar Smit je vodio Unikahu do pobede sa 19 postignutih poena, pogodio je 5 trojki iz 9 pokušaja. Reprezenattivac Srbije Nemanja Nedović je ugradio 6 poena, dva skoka i dve asistencije u trijumf, niej mnogo igrao, proveo je na parketu nešto manje od 15 minuta, dok Dejan Musli nije ulazio u igru jer se još nije u potpunosti oporavio od povrede.\nTenerife, koji je dugo bio lider, polako posustaje. Danas je pao u Andori, 'Kneževi' su slavili u utakmici "na jednu loptu" sa 85:82. Bivši košarkaš Zvezde i FMP-a Oliver Stević je bio među zapaženijima u pobedničkom timu sa 12 poena i tri skoka.\nNajveći broj srpskih košarkaša nastupio je na utakmici između Betisa i Bilbaoa u Sevilji. Strahinja Milošević je bio naefikasniji akter utakmice, no 16 poena ovog Novosađanina, kao ni 10 koje je ubacio Čačanin Nikola Radičević, nisu bili dovoljni da se savladaju gosti iz Baskije. Srbin iz Mrkonjić Grada Dejan Todorović je u pobedu svoje ekipe usadio 6 poena, 4 skoka i asitencijcu večeri za bivšeg igrača Mege Danila Nikolića.\nMágico pase de @ToDeki94 para la canasta de @DNick34 pic.twitter.com/ZajC8Dwy40\n— Liga Endesa (@ACBCOM) April 8, 2017\nRezultat utakmice u Sevilji bio je 73:85, Andalužani su ublažili katastrofu budući da su na poluvremenu bili na minus 24.


TURIZAM JOŠ SANJA OPORAVAK: Kvartalna anketa Privredne komore Srbije | Novosti.RS\nUbedljiva većina, njih 94 odsto, ne razmišljaju o otpuštanju zaposlenih. Ovo je pokazala najnovija kvartalna analiza Privredne komore Srbije "Poslovna aktivnost privrednih subjekata u Republici Srbiji".\nPozitivna poslovna očekivanja,a uprkos neizvesnosti zbog pandemije kovid 19, ima 41 odsto ispitanika, najviše u prehrambenoj industriji i trgovini, dok 36 odsto anketiranih privrednih subjekata očekuje nepromenjen promet. Sporiji oporavak očekuje sektor turizma i ugostiteljstva, u kojem skoro polovina anketiranih očekuje pad prometa u poslednjem tromesečju tekuće godine u odnosu na treći kvartal.\nPrema očekivanjima privrednika za četvrti kvartal 2020. godine, čak 89 odsto ispitanika planira da održi isti ili veći nivo investicija u odnosu na prethodni kvartal. Najviše planiranih ulaganja je u uvoznu opremu gde prednjači hemijska industrija, a očekivana ulaganja u domaću opremu dominiraju u sektoru poljoprivrede.\nZa ulaganja u građevinske objekte i zemljište najviše su zainteresovani anketirani iz turizma i ugostiteljstva, dok su ulaganja u trajna obrtna sredstva značajnija kod agrara i trgovine.\nOko pet odsto sredstava planiranih za investicije biće usmereno u intelektualnu svojinu i digitalne tehnologije, pri čemu je učešće planiranih investicija za ove namene najveće u delatnosti saobraćaja, trgovine, metalske i elektro, kao i industrije tekstila, odeće, kože i obuće.\nKako ističu privrednici, posebno iz sektora poljoprivrede, usluga i građevinarstva, tražnja na domaćem tržištu je dominantan uslov za unapređenje poslovanja i veću iskorišćenost kapaciteta, dok je izvoz najznačajniji faktor poslovanja za tekstilnu i hemijsku industriju.\nSvaki četvrti ispitanik ističe potrebu za namenskim podsticajima i subvencijama, unapređenjem efikasnosti administracije, boljim uslovima poslovanja na lokalu, suzbijanjem sive ekonomije, kao i unapređenjem raspoloživosti resursa.\nPKS Privredna komora Srbije Privreda Turizam


Privreda ojačala od 2012. godine - PKS-RPK Novi Sad\nSrpska privreda je krenula iz recesije od minus jedan odsto iz 2012. godine da jača, zabeleživši 2013. stopu rasta od 2,6 odsto, dok je lane rast bio 2,8 odsto. Stopa zaposlenosti je tokom minule četiri godine povećana sa 35,5 odsto na 45,2 procenta, a stopa nezaposlenosti srezana sa 23,9 odsto na 15,2 odsto.\nStrane neto direktne investicije „uzletele“ su u istom periodu sa skromnih 752 miliona evra na zavidnih 1,9 milijardi u 2016. godini. To su samo neki od segmenata istraživanja Instituta za teritorijalni ekonomski razvoj, InTER, koji je proučavao rezultate aktuelne i prethodnih pet vlada Srbije u periodu od 2001. godine.\nPrema istraživanju InTER-a, prosečan broj zaposlenih, koji je od 2001. godine kontinuirano bio u padu, od 2012, kada je iznosio 1,86 miliona ljudi, beleži iz godine u godinu uspon, a na kraju prošle godine je premašio cifru od dva miliona zaposlenih.


Dva meseca od početka realizacije projekta "Zato što ih volimo" i Nacionalni dan protiv raka dojke 20 mart obeležili smo videokonferencijom na kojoj je učestvovalo 9 udruženja iz NALOR, donatori AVON akcija protiv raka dojke i Fond B92, distributeri grudnjaka AMOENA i ANITA. Do sada je od raspoloživih 1000 vaučera podeljeno oko 300, dinamika realizacije projekta je dobra i biće zavrena do sredine oktobra 2021. Kroz dvosatni razgovor, razmenu iskustava, zaključili smo da je u Srbiji još uvek veliki broj žena koje ne znaju za pravo da preko RFZO jednom godišnje mogu dobiti eksternu silikonsku protezu i grudnjak ukoliko ima amputiranu dojka. Takodje je jedan od zaključaka da je jedan grudnjak godišnje nedovoljan za komforan život žene, a da i žene sa parcijalnom operacijom, zbog vidne asimetrije često imaju potrebu da nose silkonski umetak i ortopedski grudnjak. Žene ne znaju da postoje i kupaći kostimi u koje se može bezbedno uložiti eksterna silikonska dojka, i otići na plažu ili bazen. Žene još uvek nisu dovoljno prepoznale udruženja pacijenata kao mesto pomoći i podrške tokom i nakon lečenja. Izražena je velika zahvalnost AVON kompaniji i Fondu B92 za razumevanje potreba žena lečenih od raka dojke, i sada već petnaestogodišnju podršku kroz razne projekte.


Radnici ŽRS nakon razgovora sa Dodikom prekinuli štrajk – Zvornik Danas\nNaslovna/naslovna/Radnici ŽRS nakon razgovora sa Dodikom prekinuli štrajk\nŠtrajk radnika „Željezničara“ nakon sastanka sa predsjednikom Srpske Miloradom Dodikom biće obustavljen.\nPredstavnici štrajkača prihvatili su ponudu predsjednika Srpske da im se isplate sutra dva topla obroka, u toku mjeseca septembra plata za avgust i naredne redovne isplate plata te ovjeravanje zdravstvenih knjižica, javlja RTRS.\nPredsjednik Samostalnog sindikata transportne djelatnosti Banjaluka Zlatko Marin izjavio je da je 12 radnika „Željeznica Republike Srpske“ prekinulo višednevni štrajk glađu nakon današnjeg razgovora sa predsjednikom Republike Srpske Miloradom Dodikom.\n„Na jutrošnjem sastanku sa predsjednikom Srpske, prihvatili smo ponudu da prekinemo štrajk jer će nam biti isplaćena po dva topla obroka i prevoza, a ostala dugovanja u idućem mjesecu prema prilivu sredstava“, rekao je Marin na konferenciji za novinare.\nOn je istakao da im je Dodik obećao da će plate biti redovne i da bi trebalo da bude riješen problem sa ovjeravanjem zdravstvenih knjižica, što bi trebalo da uradi Uprava preduzeća.\n„Obišli smo mnoge institucije, ali jedini koji je htio da razgovara sa nama bio je predsjednik Srpske Milorad Dodik“, rekao je Marin.\nKada je riječ o zahtjevu štrajkača za smjenu direktora ŽRS-a Dragana Savanovića, Marin je rekao da im je predsjednik Srpske prenio da to nije u njegovoj nadležnosti.\n„Godinama upozoravamo da Uprava krši zakon i dovodi `Željeznice` u gubitke, a sve govori i činjenica da nas za 10 dana štrajka nisu ni obišli. Ne bojimo se disciplinskih postupaka jer smo sve radili u skladu sa zakonom, a to su potvrdili iz Ministarstva rada i boračko-invalidske zaštite“, smatra Marin.\nOn je naglasio da su radnici, između ostalog, prekinuli štrajk i zbog zdravstvenih razloga.\nMarin kaže da su štrajkači uspjeli da skrenu pažnju javnosti na dešavanja u ŽRS i na radnička prava u ovom preduzeću i Republici Srpskoj.\nNa konferenciji za novinare štrajkača poručeno je i da će ponovo štrajkovati ukoliko se „ponove kašnjenja primanja, bahatost uprave, kršenje zakona i pritisci na radnike“.\nDeset radnika ŽRS stupilo je u štrajk glađu 11. septembra zbog neisplaćivanja plate, naknade za prevoz i topli obrok u skladu sa zakonom, kao ni ostalih materijalnih troškova prema radnicima.\ndodik štrajk zeljeznice rs


Vilić: Podigli smo nivo sigurnosti za Gordanu Tadić i njenu porodicu – Dijalog\nDirektor Direkcije za koordinaciju policijskih tijela BiH Mirsad Vilić izjavio je da nadležne policijske agencije i OSA analiziraju prijetnje koje su upućene glavnoj tužiteljici Tužilaštva BiH Gordani Tadić i njenoj porodici putem društvenih mreža.\n“Direkcija za koordinaciju policijskih tijela BiH je dodatno podigla nivo sigurnosti štićene osobe kao i njene porodice. Poduzete su mjere i radnje koje će ostati na snazi do daljnjeg”, kazao je Vilić.\nOn je rekao da je Direkcija u stalnom kontaktu sa Ministarstvom sigurnosti, Obavještajno-sigurnosnom agencijom BiH i nadležnim policijskim agencijama koje su uključene u rad po navedenoj prijetnji.\nMinistar sigurnosti BiH Fahrudin Radončić danas je potvrdio novinarima da su glavna tužiteljica BiH Gordana Tadić i njena porodica dobili prijetnje smrću. Također, oglasila se i OSA kazavši da se ovaj slučaj istražuje.


Merkel razgovarala sa Bajdenom: Avganistanskim državljanima koji su podržavali Nemačku omogućiti napuštanje zemlje - Naši u svetu\nObjavljeno 18/08/21 u 21:30\nNemačka kancelarka Angela Merkel razgovarala je danas sa predsednikom SAD Džozefom Bajdenom o situaciji u Avganistanu.\n“U telefonskom razgovoru Merkelova je prenela nemački pogled na potrebu da se što je moguće više avganistanskim državljanima koji su podržavali Nemačku omogući napuštanje zemlje. Merkel i Bajden su dogovorili dalju tesnu saradnju, kao i saradnju između Bundesvera i američkih bezbednosnih snaga na aerodromu u Kabulu. Jedinstveni su u stavu da treba što više osoba, kojima je potrebna zaštita, izvesti iz zemlje”, naveo je portparol nemačke vlade Štefen Zajbert.\nTakođe Merkelova razgovarala je danas i sa predsednikom Uzbekistana Šavkatom Mirsijajevim, kojem je šefica nemačke vlade zahvalila na logostičkoj podršci u sprovođenju nemačkih letova za evakuaciju građana.\n“Želimo da što više ljudi izađe iz zemlje”, Nemačka želi da povuče oko 10.000 državljana iz Avganistana!\nSinoć je Merkelova razgoavrala i sa predsednikom Pakistana Imranom Kanom, kao i sa emirom Katara Tamimom Al Tanijem.\nU svim telefonskim razgovorima, preneo je Zajbert, kancelarka je iznela zahtev da talibani moraju odustati od nasilja, da moraju poštovati ljudska prava i omogućiti svima slobodu kretanja koji žele da napuste zemlju. Takođe je kazala da Nemačka podržava rad UNHCR-a u Avganistanu i susednim državama, te se založila za podršku kod međunarodnih partnera.\nAngela MerkelAvganistanDžo Bajden\nFrancuzi za nekoliko stotina evra nabavljaju lažne sanitarne propusnice na onlajn crnom tržištu


Kosovski premijer osumnjičen za trgovinu heroinom i ljudskim organima :: Novice :: Lupiga\nIzveštaj o organiziranom kriminalu Vijeća Europe govori o novoizabranom kosovskom premijeru Hashimu Thaqiju kao o šefu mafije koja kontrolira trgovinu heroinom, a uključena je i u trgovinu ljudskim organima te šverc oružjem. Izvještaj je rezultat dvogodišnje istrage naslonjene na saznanja obavještajnih izvora. Šokantan tekst o izvještaju prvi je objavio britanski Guardian, a na razumljiv nam jezik prevele su ga Lupigi prijateljske E-novine\nNovi stari premijer Kosova, Hašim Tači, vođa je organizovane grupe nalik mafijaškoj koja je odgovorna za šverc oružja, preprodaju droge i prodaju ljudskih organa u Istočnoj Evropi, navodi se u izveštaju o organizovanom kriminalu Saveta Evrope. Hašim Tači je naznačen kao vođa mreže koja je počela sa kriminalnim radom neposredno pred rat na Kosovu 1999. godine i od tada ima moćan uticaj na upravljanje zemljom.\nPravni postupak u slučaju navodne trgovine organima koju je policija otkrila 2008. počeo je u utorak u okružnom sudu u Prištini. Taj slučaj - u kojem su organi uzimani iz žrtava na poznatoj kosovskoj klinici AS MEDICUS - povezan je sa slučajem trgovine organima za koju se sumnjiči OVK još 2000. godine, navodi se u izveštaju .Suđenje dolazi u ključnom periodu za Kosovo gde su u nedelju održani prvi parlamentarni izbori od proglašenja nezavisnosti. Tači je proglasio pobedu na izborima i traži da formira koaliciju sa opozicionim strankama.\nDik Marti, istraživač ljudskih prava, predstaviće svoj izveštaj evropskim diplomatama iz svih 47 država članica na sastanku u Parizu u četvrtak. Njegov izveštaj sugeriše da Tačijeve veze sa organizovanim kriminalom datiraju više od decenije, kada su oni koji su bili lojalni njegovoj grupi iz Drenice preuzeli vlast i kontrolu nad OVK, a samim tim i "većinom ilegalnih kriminalnih poduzeća", u koja su "Kosovari" bili uključeni u Albaniji južno od granice sa Srbijom.\nDok je osuđivala srpske zločine, međunarodna zajednica je istovremeno odlučila da ignoriše sumnje za zločine koje je izvršila OVK zbog postizanja određenog stepena kratkoročne stabilnosti, naveo je Marti u izveštaju u kome stoji i da su tokom rata na Kosovu i godinu dana posle, Tači i još četiri pripadnika Dreničke grupe činili "ubistva, hapšenja, premlaćivanja i ispitivanja". Ista tvrdokorna frakcija OVK je održala značajnu vlast u Vladi Kosova, tokom poslednje decenije, uz podršku zapadnih sila koje su želele da obezbede stabilnost mlade države.\nIzveštaj Martija stvara sliku u kojoj su bivši komandanti OVK odigrali ključnu ulogu u kriminalnim aktivnostima u regionu tokom protekle decenije. U njemu piše: "U poverljivim izveštajima koji obuhvataju period dug više od decenije, agencije koje se bave borbom protiv krijumčarenja droge u najmanje pet zemalja navode Hašima Tačija i druge članove njegove Dreničke grupe kao izvršitelje nasilne kontrole nad trgovinom heroinom i drugim narkoticima."\nMarti kaže: "Tači i drugi članovi Dreničke grupe navode se kao 'ključni igrači' u obaveštajnim izveštajima o grupi sličnoj mafiji na Kosovu. Pregledao sam ove raznovrsne, obimne izveštaje sa zaprepašćenjem i osećajem sramote."\nTu uključuju i šačicu zatvorenika koji su bili prebačeni u improvizovani zatvor severno od Tirane gde su bili ubijeni kako bi im uzeli bubrege. U izveštaju se kaže: "Kada su hirurzi potvrdili da su slobodni za rad, zarobljenici su dovođeni iz "sigurne kuće" pojedinačno, po kratkom postupku pogubili bi ih revolveraši OVK a njihove leševe transportovali brzo do klinike''.\nMarti je kritičan i prema zapadnim silama koje su obezbedile nadzornu ulogu kada je Kosovo proglasilo nezavisnost, zbog neuspeha da visoke političke zvaničnike, uključujući i Tačija, nateraju da polože račune. Njegov izveštaj kritikuje "posrnulu političku volju međunarodne zajednice da efikasno krivično goni bivše vođe OVK".\nMarti zaključuje: "Znaci dosluha između kriminalaca i najviših političkih i i javnih zvaničnika previše su brojni i previše ozbiljni da se ignorišu."\n"Osnovno pravo građana Kosova je da znaju istinu, samo istinu, a takođe to je neophodan uslov za pomirenje između zajednica i prosperitetnu budućnost zemlje." Ukoliko, kako se očekuje, izveštaj formalno bude usvojen od strane Komiteta ove nedelje, rezultati će ići pred Parlamentarnu skupštinu naredne godine.\nKosovska vlada u utorak uveče je odbacila optužbe, tvrdeći da je on proizvod "gnusne i bizarne akcije ljudi bez moralnog kredibiliteta".\n"Guardian je objavio članak koji se odnosi na izveštaj člana Parlamentarne skupštine Saveta Evrope, Dika Martija, koji prati izveštaje objavljene tokom poslednjih 12 godina u cilju omalovažavanja uloge u ratu Oslobodilačke vojske Kosova i njenih lidera ", kaže se u saopštenju.\n"Lokalno i međunarodno pravosuđe nekoliko je puta istraživalo ove optužbe, i kao i u svakom slučaju, konstatovalo je da takve izjave nisu bile zasnovane na činjenicama i da su isključivo imale za cilj dovođenje u pitanje rata Oslobodilačke vojske Kosova."\nPaul Lewis, (Guardian, 14.12.2010)\nprevela Žarka Radoja, objavile E-novine.com


Vip ostvario tržišno učešće od 20.5%\nVip ostvario tržišno učešće od 20.5% – Personal magazin\nTokom prvog tromesečja ove godine prihodi kompanije Vip mobile porasli su za 18% u odnosu na isti period prošle godine do sume od 4.8 milijardi dinara. Dobit pre kamate, amortizacije…\nTokom prvog tromesečja ove godine prihodi kompanije Vip mobile porasli su za 18% u odnosu na isti period prošle godine do sume od 4.8 milijardi dinara. Dobit pre kamate, amortizacije i poreza (EBITDA) zabeležila je rast od 52% i iznosi 1.7 milijardi dinara. Vipu se do kraja marta pridružilo više od 1.9 miliona korisnika, dok je tržišno učešće kompanije dostiglo čak 20.5%, u odnosu na 16.1% koliko je iznosilo na kraju marta 2012. godine.\n“Stabilan rast kompanije i respektabilno tržišno učešće je direktan rezultat porasta broja privatnih i poslovnih korisnika, korišćenja mobilnog širokopojasnog interneta kao i činjenice da više od polovine svih prenetih brojeva u Srbiji dolazi u Vip mrežu. Nastavićemo da uvodimo inovacije i konkurentnu ponudu na tržište Srbije, unapređujemo našu HSPA+ mrežu i korisnički servis.”, izjavio je Andreas Graf, direktor Vip mobile.\nVip mobile ostaje najveći grinfild investitor u Srbiji, pošto je od januara 2007. do kraja marta 2013. godine u poslovanje uložio 761 miliona evra, uključujući i iznos za kupovinu licence. Samo tokom prvog tromesečja ove godine, Vip je uložio 12.7 miliona evra.\nVip ostvario tržišno učešće od 20.5% was last modified: May 10th, 2013 by Redakcija\nSrpsko-američka ICT misija u poseti SAD predstavlja investicione potencijale Srbije\nSBB nudi Fox kanale u HD kvalitetu


U Šušnjaru je u toku 29. memorijalni turnir u fudbalu – GEM info\nU Šušnjaru je u toku 29. memorijalni turnir u fudbalu\n17/08/2019 19/08/2019 Redakcija 0 Comments\nU organizaciji Fudbalskog kluba „Dimitrije Tucović“ iz Šušnjara, na stadionu „Sveti Nikola“ održava se 29. memorijalni turnir u fudbalu. Pored domaćina i organizatora na turniru učestvuju i ekipe iz Lukavice, Bistrice i Petke. Turnir je otvoren u petak utakmicom između Bistrice i Lukavice a biće završen u nedelju 18. avgusta dodelom pehara i svečanom večerom.\nMemorijalni turnir sa dugom tradicijom ove godine okupio je četiri ekipe. Pored ekipa koje učestvuju na turniru, tokom trajanja memorijala biće odigrana i revijalna utakmica veterana. Turnir je posvećen bivšim članovima i igračima Fudbalskog kluba „Dimitrije Tucović“ a dogodine će biti organizovan i 30. jubilarni.\nMemorijalni turnir je dobra prilika da „Dimitrije Tucović“ uzvrati gostoprimstvo učesnicima turnira jer dugi niz godina učestvuje na sličnim manifestacijama.\nDragan Đuketić, predsednik FK „Dimitrije Tucovića“\nFudbalski klub „Dimitrije Tucović“ od ove godine se takmiči u Prvoj opštinskoj ligi a predsednik kluba Dragan Đuketić zadovoljan je prikazanim partijama svog tima.\nĐuketić je ovom prilikom zahvalio predsedniku opštine Bojanu Sinđeliću i državnom sekretaru Bojanu Steviću što uvek pomažu klub i ulažu napore da prostorije kluba budu nove i moderne.\nTurnir u Šušnjaru počeo je u petak 16. avgusta utakmicom između Bistrice i Petke a biće završen u nedelju dodelom diploma i pehara. U planu je i zajednička večera za sve učesnike koja će biti organozovana u šušnjarskom domu.\nŠeruj post "U Šušnjaru je u toku 29. memorijalni turnir u fudbalu"\n← Kolubara u Beogradu traži šansu za nova tri boda\nKošarkaši Kolubare počeli pripreme za novu sezonu →


RTCG - Radio Televizija Crne Gore - Nacionalni javni servis :: Region :: Premijeru Slovenije kreiran lažni profil na Mesindžeru\n"KRAĐA IDENTITETA" 19. 06. 2019. 08:04 >> 08:04 0\nPremijeru Slovenije kreiran lažni profil na Mesindžeru\nFejsbuk profil slovenačkog premijera Marjana Šareca nije hakovan, ali je kreiran lažni profil na aplikaciji Mesindžer, saopšteno je iz Šarecovog kabineta, a nakon što je on objavio da mu je otet identitet.\nU slovenačkoj policiji naveli su da nijesu primili nikakvu žalbu ili tužbu vezano za taj problem, prenosi STA.\nPolicija je navela da je krađa identiteta krivično djelo koje se kažnjava zatvorskom kaznom od tri mjeseca do tri godine.\nŠarec je svojim pratiocima na Fejsbuku jutros rekao da je nepoznata osoba otela njegov identitet kako bi preko mesindžera komunicirala sa ljudima, koristeći opciju otvaranja profila na mesindžeru bez Fejsbuk naloga.\n"Ja ne koristim taj oblik komunikacije. Ukoliko primite takvu poruku ignorišite je, to je lažni profil", rekao je Šarec koga su korisnici upozorili na lažni nalog.\nŠarec često objavljuje postove na Fejsbuku o svom radu i ima oko 32.000 pratilaca na toj društvenoj mreži.\nSlovenija Marjan Šarec\nSlovenija otvara granicu sa Hrvatskom